Səməd Behrəngi
(1939-1967)
Onun ölümündən illər keçib. Amma o, Azərbaycan
və İran ədəbiyyatında bir qala, bir dağ kimi çox
ucada durur. Bu gün də onun həyatından və
əsərlərindən ilham alırlar.
Sirus Mədədi
BALACA QARA BALIQ
(ixtisarla)
Yadasalma • Uşaq obrazlarının münaqişədə olduğu hansı əsərlər yadınızdadır?
I
DƏRS
I
OXU • ANLAMA

#### 1. Mətni oxuyun.

#### 2. Təəssüratınızı bölüşərkən aşağıdakı suallara diqqət edin.

- Əsər maraqlıdırmı? Nə üçün?
- Sizə daha çox təsir edən epizod hansı oldu? Nə üçün?
- Əsər sizdə indiyə kimi keçirmədiyiniz yeni bir hiss yaratdımı?

#### 3. İkinci sütundakı suallara cavab hazırlayın. Dərinləşdirilmiş oxu məqsədilə mətni yenidən mütaliə edin.

●

Çillə axşamı idi. Qoca Balıq dənizin dibində on iki min nəvə-nəticəsini ətrafına yığıb nağıl deyirdi: “Biri var idi, biri yox idi, bir Balaca Qara Balıq var idi. Bu Balaca Qara Balıq anası ilə bərabər kiçik bir arxda yaşayırdı. Arxın suyu sal qayalardan çıxıb dərənin dərinliyinə axırdı.

Ana və bala səhərdən axşama qədər bir-birinin dalına düşüb üzür, hərdən başqa balıqlara qoşulub sürətlə balaca bir yerdə gəzişir və geri qayıdırdılar. Balaca Qara Balıq anasının yeganə övladı idi.

- Hadisə harada baş
  verir, əhvalatı kim
  danışır? Onun
  dinləyiciləri kimlərdir?
- Balaca Qara Balıq
  anası ilə harada
  yaşayır? Onlar
  günlərini necə
  keçirirlər?