Hüseyn Arif
AZƏRBAYCAN
(ixtisarla)
Dosta möhkəm sədaqətli,
Qoynu bahar təravətli,
Beynəlmiləl təbiətli,
Bir diyardır Azərbaycan.
Bir nəğmədi, bir şeirdi,
Dinəndə Vurğun deyirdi,
Füzulidi, Üzeyirdi,
Şəhriyardı Azərbaycan.
Qəlbi dağlar baş-başadır,
O, Şəkidir, bu, Şuşadır.
Doğrudan da, tamaşadır,
Başdan-başa Azərbaycan.
Baxdım ana torpağıma,
Aranıma, yaylağıma,
Min səs gəldi qulağıma:
– Yaşa, yaşa, Azərbaycan!