###### bölmə 2

UŞAQ DÜŞÜNCƏSİ, UŞAQ DÜNYASI
Düşünürdüm, onunla heç zaman əyişmərəm,
Mən dostumu dünyada kimsəyə dəyişmərəm,
Amma bir gün qəfildən çəp gəldi sözlərimiz,
Sanki hədəqəsindən çıxmışdı gözlərimiz.
Qırılmışdı elə bil mənim qolum, qanadım,
Didirdi ürəyimi yersiz hikkəm, inadım.
Onunla görüşməyi özümə yasaq etdim,
Üzünü, baxışını özümdən uzaq etdim.
Sevdiyim xasiyyəti indi mənə yağıydı,
Dost deyildi, sinəmə çəkilən bir dağıydı.
Ayrıldı yollarımız, hərə bir yana düşdü,
Çiçək kimi açılan dostluq tufana düşdü.
Dostunu unutmaqdı hər bir işin çətini,
Nə danım, ürəyimdə çəkirdim xiffətini.
Mən onu istəyirdim hava kimi, su kimi,
Heç bir şey şirin olmur dostluq duyğusu kimi.
...Qəfil bir səs eşitdim, kimsə məni çağırdı,
Dedilər, Məmmədəmin xəstədi, çox ağırdı.
Tez özümü yetirdim, dostum mənə qol açdı,
Elə bildim, yer üzü bircə anda gül açdı.
II
ÖYRƏNDİKLƏRİNİZİ YOXLAYIN
1. Yazdığınız sualları və onların cavablarını müzakirə edin.
2. Çıxışlara münasibət bildirin.
III
MÖHKƏMLƏNDİRMƏ • ZƏNGİNLƏŞDİRMƏ
1. Kiçik qruplarda iş.
I qrup:
1) Şeirdə tanış olmayan sözlərin mənasının aydınlaşdırılması və cümlələrdə işlədilməsi.
2) Şeirin birinci bəndindəki əsas fikrin müəyyənləşdirilməsi və qısaca yazılması.
●