###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
Guya çay daşanda sərhəd zolağını su basır, bu da sərhədçilərin işini çətinləşdirir. Bunun yalan olduğunu hamı bilirdi; çayın şimal sahili hündür olduğu üçün belə bir təhlükə gözlənilmirdi.

Ağakişiyev danışmaq üçün söz istəyəndə katibin qanı qaraldı. Sədr çayın sol sahilində bənd tikintisinin mümkünlüyünü söyləyəndə isə o, səsini qaldırdı:

– Bu məsələ qapanıb, başqa sözün varsa, danış, – dedi.

Bu kobudluqdan alınsa da, sədr sözünə davam elədi. Katib səsinin tonunu qaldırıb əlindəki qələmlə stolun üstünü döyəclədi:

– Yoldaş Ağakişiyev, biz verilmiş tapşırığın icrası barədə danışmalıyıq!

Sədrin də səsi sərtləşdi:

– Elə mən o barədə danışıram!

O, əlini cibinə saldı, dörd qatlanmış iri dəsmalla alnının tərini silib oturanlara müraciət elədi:

– O yerləri hamımız yaxşı tanıyırıq. Camaatımız oranın hesabına yaşayır. Tikanlı məftilin şimala çəkilməsi yaşıl zolağın hesabına olmalıdır. Meşəyə, yaşıllığa toxunmamaq üçün məftili bir az da yuxarı çəksək, pambıq sahəsinə düşəcək.

– Bir qarış da olmaz! – katib bu sözləri elə ucadan dedi ki, nümayəndə diksindi. Eminov – katibin soyadı beləydi – barmağını oturanlara tərəf silkələdi: – Pambıq sahəsinin bir qarış torpağına da toxunmaq olmaz!

Ağakişiyev bu dəfə katibə yox, ön cərgədə əyləşmiş büro üzvlərinə baxdı:

– Deməli, yaşıllıq, kəndin dolanışıq yeri güdaza getməlidir?

Rayonun baş həkimi Vahid Cəfərov icazəsiz-filansız yerindən səsləndi:

– Ağılsızlığa bax ha... təbiətə belə divan tutmaq olar? Bəs orada yaşayan canlıların taleyi necə olacaq!?

Katib ona cavab vermədi, çünki diqqəti Ağakişiyevdə idi. O, yaxşı bilirdi ki, zaldakılar ancaq onun dediklərinə dəyər verirlər.

Danışanlar çox oldu; kimi mərhəmət umdu, kimi güzəşt üçün minnət elədi. Gecədən xeyli keçmiş nümayəndə kağız-kuğuzunu qovluğa yığmağa başladı. Bu, iclasın sona çatdığına işarəydi.

Ağakişiyev həmin gecə kəndə qayıtmadı, məqsədi katiblə təkbətək danışmaq idi. Ertəsi gün katib onu çox soyuq qəbul elədi. Sözü də qısa oldu:

– Müdafiə nazirinin müavini, – o duruxdu, yaddaşını araşdırıb müavinin adını xatırlamağa çalışdı: – Hə, Baranov şəxsən gəlib, o yerlərlə tanış olub və bu göstərişi verib.

O, sonra sədrə mənalı-mənalı baxaraq:

– Gedin, əhalini hazırlayın, – dedi.

- Sədrin narahatlığının
  əsl səbəbi nə idi?
- Nümayəndənin
  danışığından
  iclasdakılara nə
  məlum oldu?
- Tikanlı məftilin şimala
  çəkilməsinə ehtiyac
  var idimi?
- Katib nə üçün
  Ağakişiyevin çıxış
  etməsini istəmirdi?
- Katibin ona qarşı
  kobudluq etməsinə
  səbəb nə oldu?
- Katib nə üçün pambıq
  əkininə ayrılmış
  sahənin toxunulmaz
  olduğunu qətiyyətlə
  bildirirdi?
- Katibin sədrə dediyi
  “Gedin, əhalini
  hazırlayın” sözlərində
  hansı fikir ifadə edilib?
- Meşənin qırılmasına,
  yaşıllığın məhv
  edilməsinə insanların
  münasibəti necə oldu?
- Rayonun rəhbər
  işçilərinin hadisəyə
  münasibəti necə idi?