Layihələr
I YARIMİL
L A Y İ H Ə
3
Mövzu:
“Layihələr üzrə təqdimatların müzakirəsi”
Təqdimatların müzakirəsinə həsr olunmuş dərsə qədər hazırlıq işləri həyata keçirilir. Sinfin şagirdləri iki qrupda birləşirlər. Birinci qrup birinci, ikinci qrup isə ikinci layihə üzrə təqdimata hazırlaşır. Birinci və ikinci layihələr üzrə əsas məruzəçilər təqdimatlarda qalib gəlmiş şagirdlərdən seçilir. İlk olaraq birinci layihə üzrə məruzəçi dinlənilir. O, layihələrin hazırlanmasında qarşıya çıxan çətinliklər, icra olunmuş işlər (tamaşa-viktorinanın necə keçməsi, qaliblərin müəyyənləşdirilməsi, oxu materialları ilə tanışlığın səviyyəsi) barədə yığcam məlumat verir.
Məruzəçi hər iki qrupun suallarına cavab verir.
Birinci qrupun digər bir üzvü layihənin tapşırığını proyektor vasitəsilə nümayiş etdirir. Tapşırığın hər bəndi üzrə verilmiş cavabların məzmunu qısaca xatırladılır. Başlıca diqqət layihələrlə bağlı tövsiyə olunan əsərlərin məzmunu və təhlili üzrə məsələlərin şərhinə verilir.
İkinci qrupun təqdimatı da eyni qayda ilə dinlənildikdən sonra müzakirəyə keçilir. Müəllimin məqsədindən asılı olaraq müzakirə üçün əvvəlcədən suallar da müəyyənləşdirmək olar.
Təqdimatlar konkret meyarlar əsasında qiymətləndirilir.