###### bölmə 1

ŞİFAHİ XALQ ƏDƏBİYYATINDAN NÜMUNƏLƏR
III
DƏRS
I
ARAŞDIRMA • TƏHLİL
1. Nağılın mövzusunu müəyyənləşdirin. Bunun üçün aşağıdakı tövsiyələrə əməl etməyə çalışın:
– nağıldakı təsvirlərin daha çox nə ilə bağlı olduğunu yada salın;
– obrazların həyatında, fəaliyyətində nələrə önəm verildiyini xatırlayın.
2. İlyas obrazını səciyyələndirin. Tövsiyələri nəzərə alın:
– müxtəlif vəziyyətlərdə nitqi;
– fərqli məqamlarda davranış və əməlləri;
– başqalarına münasibəti.
3. Padşah obrazını səciyyələndirin. Tövsiyələrə diqqət edin:
– fərqli vəziyyətlərdə nitqi və davranışı;
– müxtəlif məqamlarda qərar və əməlləri;
– İlyasa münasibəti.
4. Nağılda daha maraqlı hesab etdiyiniz təsvir və ifadə vasitələrinin bədiiliyin artmasına verdiyi töhfəni izah edin. Cədvəldən istifadə edin.

#### Bədii təsvir və ifadə vasitələrinin işləndiyi cümlələr | #### Cümlələrin təsvir və ifadə vasitələri olmadan yazılışı | #### Fərqin izahı

5. Nağıl yaradıcıları oxucuları nəyə səsləmişlər, onları nəyə inandırmaq istəmişlər? Aşağıdakı fikirlərlə tanış olun. Müstəqil nəticə çıxarmağa çalışın.

#### Əsərin ideyası
hansıdır?

Nə üçün belə
düşünürsünüz?
Sizin
variantınız.

1. Ağıllı, təmkinli olmaq çətinliklərə
   üstün gəlmək üçün vacib şərtdir
2. Haqq-ədalət həmişə öz yerini tapır.
3. Ədalətli, xeyirxah və ağıllı olmaq uğur
   qazanmağın mühüm şərtləridir.

II
YARADICI İŞ
1. Nağılın məzmununa uyğun yığcam epizod yazın.
2. Epizodu nağılda müvafiq saydığınız hissəyə əlavə edin.
3. Nəticəni müzakirə edin.

#### Növbəti dərsə qədər

Asudə vaxtınızda dərsliyinizdəki “Alı kişi” əsərini oxuyun. Sizin üçün aydın olmayan mətləblər varsa, dərinləşdirilmiş oxu məqsədilə mətni yenidən mütaliə edin.