###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Səfdər zootexnik olduğu üçün ağacları, bitkiləri tanıyıb öyrənə bilir.
2. Ağac və bitkiləri yaxşı tanıyan meşəbəyi quşlar aləminə bələd deyildi.
3. Zootexnik kimi çalışanda Səfdər təşəbbüskar olmur.
4. Yaşlaşması, saç-saqqalının ağarması Səfdər kişini çox məyus edir.
5. Səfdər kişi həm gəncliyində, həm də yaşlı vaxtında xeyirxah əməlləri ilə seçilir.

2. Fikirlərdən biri səhvdir.

1. Səfdər kişi çox işgüzar, diqqətli, həssas adam olduğu üçün uğur qazanır.
2. O, meşənin talan olunmasının qarşısını almaqda çətinlik çəkir.
3. Səfdər kişiyə həm yaşlılar, həm də gənclər hörmət edirlər.
4. Sərt qış günlərində Səfdər kişi kəndə layiqincə yardım edir.
5. Səfdər mal-qaranı kütləvi qırğından istedadı və yaşlı nəsildən öyrəndikləri sayəsində xilas edir.

III
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Mənasını yeni öyrəndiyiniz sözlərdən ikisini cümlələrdə işlədin.

1. Cümlələrdə əsərlə bağlı fikirlərinizi ifadə etməyə çalışın.
2. Yazdığınız cümlələrdən nümunələri oxuyub müzakirə edin.

2. Mövzulardan birini seçib şifahi təqdimata hazırlaşın.

1. Səfdər dayı obrazına münasibətim.
2. Əsər təbiətlə bağlı təsəvvürümü necə zənginləşdirdi.

3. Təqdimatlardan nümunələri müzakirə edin.

#### Növbəti dərsə qədər

Əsərin davamını oxuyun. Ondakı mühüm mətləbləri aydınlaşdırmağa çalışın.