###### bölmə 4

MƏNƏVİ DƏYƏRLƏR, YAŞAYAN HİKMƏTLƏR
Bir neçə gün idi ki, Balaca Qara Balıq dalğın, fikirli görünür, çox az danışırdı. Demə, Balaca Balığın dərdi varmış...

Bir gün səhər tezdən, günəş doğmamış Balaca Balıq anasını yuxudan oyadıb:

– Anacan, – dedi, – sənə bir neçə kəlmə sözüm var.

– Eh, sən də vaxt tapdın! Danışmağı sonraya saxla. Yaxşı olar ki, gəzməyə çıxaq, – deyə Ana Balıq gözlərini ovuşdurdu və əsnədi.

– Yox, anacan, mən daha belə gəzməyi istəmirəm. Gərək buradan gedəm, – deyə Balaca Balıq etiraz etdi.

Anası heyrətlə ona baxıb soruşdu:

– Doğrudan, getmək istəyirsən?

– Bəli, anacan, hökmən getməliyəm!

– Axı ala-qaranlıqda hara getmək istəyirsən?

– İstəyirəm, gedim görüm, arx harada qurtarır. Belə qərara gəlmişəm ki, özüm gedim arxın qurtaracağını tapım. Bilmək istəyirəm, başqa yerlərdə nə var, nə yox...

– Mən də uşaq olanda belə fikirlərə düşmüşəm, balacan! Arxın nə əvvəli var, nə axırı. Elə gördüyün nə varsa, odur. Arx həmişə axır və qurtarmır.

– Yox, anacan, mən belə gəzintidən yorulmuşam. Buradan uzaqlaşmaq və başqa yerlərdə nələr olduğunu bilmək istəyirəm. Bilmək istəyirəm, görüm həyat elə bir qarış yerdə o yan-bu yana gedib-qayıtmaqdanmı, qocalıb heç nə görməməkdənmi ibarətdir, yoxsa başqa dünya da mövcuddur?

- Ana və balanın
  həyatı barədə
  düşündünüzmü?
  Onların həyatı,
  yaşayışı sizdə necə
  təəssürat yaratdı?
- Balaca Balığın öz
  həyatını dəyişmək
  arzusuna necə
  baxırsınız? Onun
  məqsədi nə idi?
- Sizcə, o bu fikrə
  birdən-birə
  gəlmişdimi?
- Anasının etiraz
  edəcəyini
  gözləyirdinizmi? Nə
  üçün?
- Anası nə üçün Balaca
  Balığı anlaya bilmir?
  Fikrinizi hekayədən
  seçdiyiniz
  nümunələrlə
  əsaslandırın.
- Qonşu – İri Balıq
  Balaca Balığın qərarını
  necə qarşılayır? O,
  günahı kimdə görür?