###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
***

Ertəsi gün günortaya kimi kənddə bu barədə danışan olmadı. Hərə öz işində-gücündəydi. Amma kolxoz sədrinin sürücüsü Zəkəriyyənin arvadına pıçıltı ilə dediyi sözlər günortadan sonra kənddə bomba kimi partladı, hərə bir söz dedi:

– Deyəsən, kəndi köçürəcəklər.

– Kənd plana düşüb.

– Sərhədin yerini dəyişəcəklər...

Gecədən xeyli keçənə kimi Əmirvarlı kəndinin camaatı evlərinə yığışmadı, hamı sədri gözlədi. Lakin nə Ağakişiyev, – sədri belə çağırırdılar – nə də onun “Pobeda”sını sürən Zəkəriyyə həmin gecə kəndə qayıtdı...

***

Hava qaralar-qaralmaz rayon mərkəzində Bakıdan gələn nümayəndənin iştirakı ilə iclas başlanmışdı. Hamının üzündən həyəcan və təşviş yağırdı. Özünü tox tutan yalnız birinci katiblə şəhərdən gələn nümayəndəydi. Birinci katibin yerində əyləşən nümayəndə domba gözlərini qarşısındakı kağızlardan çəkmir, birini qoyub digərini götürürdü. Rəngi qara-qırmızıydı: iclasdan əvvəl “Çinarüstü” restoranda yaxşıca yeyib-içsə də, çox dilxoruydu. Çünki büro üzvlərinin qırımından hiss eləyirdi ki, yığıncağı başdansovdu aparmaq mümkün olmayacaq...

SÖZLƏR
TANIŞ-
DIRMI?

- meh
- örüş
- füsunkar
- möcüzə
- bərq vurmaq
- zastava
- mil
- bərq
- zümrüd

* Kolxoz – Sovet
hakimiyyəti illərində
fəaliyyət göstərən
kollektiv təsərrüfat.

* Kolxoz sədri – kollektiv
təsərrüfata – kolxoza
rəhbərlik edən şəxs.

* Sovet hakimiyyəti
illərində kənd və şəhər
rayonlarının idarə
edilməsinə birinci katib
rəhbərlik edirdi.

* Vəzifəli şəxslərdən
yaradılan büro rayonun
idarə edilməsi ilə bağlı
qərarlar qəbul edirdi.

II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Arazboyu torpaq sahəsindən yalnız otlaq kimi istifadə olunurdu.
2. O tay və bu tayda yaşayanlar bir-biri ilə sərbəst əlaqə saxlayırdılar.
3. Yüksək rütbəli rus zabitini əsəbiləşdirən kəndlilərin ixtiyarında geniş torpaq sahəsinin qalması idi.
4. Arazboyu meşə və torpaq zolağı yüzlərlə kəndin yaşayışını təmin edirdi.
5. Kənd adamları baş verə biləcək hadisənin acı nəticələrini əvvəlcə dəyərləndirə bilmirlər.

2. Fikirlərdən biri səhvdir.

1. Arazboyu meşə və yaşıllıq gözəlliyi ilə məşhur idi.
2. Bu ərazidən otlaq, meyvə-tərəvəz əkini üçün əlverişli torpaq sahəsi kimi istifadə olunurdu.
3. Kənddə yaşayan insanlar gözlənilən fəlakəti, onun ağır nəticələrini dərhal anlayırlar.
4. Yüksək rütbəli rus zabitinin məqsədi o tayla bu tayın heç bir əlaqəsinin olmaması idi.
5. Gözlənilən faciəni ilk eşidən və təşvişə düşən Sabir olur.

●