###### bölmə 3

YURD SEVGİSİ, QƏHRƏMANLIQ SƏHİFƏLƏRİ
Nəbi Xəzri
(1924-2007)
O, şeirimizə dağların vüqarını, zirvələrin ucalığını, dənizlərin genişliyini, baharın, qarın, çiçəklərin, insan qəlbinin gözəlliyini gətirmişdir.
Məmməd Arif Dadaşzadə
İSTİQLAL MARŞI
(ixtisarla)
Yadasalma • Vətənimizə həsr olunmuş şeirlərdən birini və ondakı başlıca fikirləri xatırladın.
I
DƏRS
I
OXU • ANLAMA

#### 1. Mətni oxuyun.

#### 2. Təəssüratınızı bölüşərkən aşağıdakı sualları nəzərə alın.

- Şeirdə diqqətinizi ilk çəkən nə oldu?
- Hansı misra, yaxud bəndlərdəki fikirlər sizə daha çox təsir etdi? Nə üçün?
- Şeirin sizdə yaratdığı ovqatı izah etməyə çalışın.

#### 3. İkinci sütundakı suallara cavab hazırlayın. Dərinləşdirilmiş oxu məqsədilə mətni yenidən mütaliə edin.

Göz açdığım qədim torpaq,
Dayağımsan sən dünyada.
Doğma anam, ey mehriban,
Ey qəhrəman Azərbaycan!
Addım-addım qucağından
Odlu sellər çağlasa da,
Həsrət qaldın sən işığa,
Zaman-zaman, Azərbaycan!
Yadellilər damla-damla
Al qanını sordu sənin.
Kimlər sənin göz dikmədi
Torpağına, Azərbaycan!
Bayrağını endirdilər,
Ancaq özün əyilmədin!
Alqış bu gün o ucalan
Bayrağına, Azərbaycan!

- Şair Vətənə necə,
  hansı adla müraciət
  edir?
- Müəllif Azərbaycanı
  qəhrəman
  adlandırmaqda
  haqlıdırmı? Nə üçün?

●