III
DƏRS
I
ARAŞDIRMA • TƏHLİL
1. Tövsiyələrə əməl etməklə dastanın mövzusunu müəyyənləşdirməyə çalışın:

1. dastanda daha çox nədən danışıldığını yada salın;
2. obrazların həyatı, fəaliyyəti üçün önəmli olanları nəzərə alın;
3. fikrinizi təsdiq edən nümunələr seçib üzərində düşünün.

2. Alı kişi obrazını səciyyələndirin. Tövsiyələrə diqqət yetirin:

1. insanlarla ünsiyyəti, nitqi-danışığı;
2. fərqli vəziyyətlərdə davranışı;
3. həyatının müxtəlif dönəmlərində əməlləri.

3. Həsən xan və Hasan paşa obrazlarını müqayisəli səciyyələndirin. Bunun üçün aşağıdakı cəhətlərə diqqət edin:

1. yoxsul insanlara – xidmətçilərə münasibətləri;
2. davranış və əməlləri;
3. hiss və düşüncələri;
4. sərvətə, var-dövlətə münasibətləri.

4. Dastanda sizə daha maraqlı görünən təsvir və ifadə vasitələrinin bədiiliyin artmasına verdiyi töhfəni izah edin.

#### Cümlələr bədii təsvir və ifadə vasitələri ilə | #### Cümlələr bədii təsvir və ifadə vasitələri olmadan | #### Fərqin izahı

5. Dastanın yaradıcılarını daha çox düşündürən və oxuculara çatdırmaq istədikləri əsas fikri – ideyanı müəyyənləşdirin. Cədvəldəki fikirlərlə tanış olun. Seçdiyinizi, yaxud öz variantınızı əsaslandırmağa çalışın.

#### Əsərin ideyası üçün fikirlərdən hansı daha uğurludur? | #### Nə üçün belə düşünürsünüz? | #### Sizin variantınız
Müdrikliklə silah birləşəndə qarşısını heç bir qüvvə ala bilməz. |  |
Yaxşılığın əvəzində pislik edənlər cəzalarını almalıdırlar. |  |
Ədalətsizlik və haqsızlıqla barışmaq olmaz. |  |

II
MÜZAKİRƏ

1. “Koroğlu” dastanı incəsənətin digər növlərində” mövzusunda müzakirəyə hazırlaşın.
2. Digər fənlərdən, internetin imkanlarından bəhrələnin.
3. Fikirlərinizin təsdiqi üçün əsaslı dəlillər hazırlayın.
4. Fərqli fikirlərə hörmətlə yanaşın.

#### Növbəti dərsə qədər

Asudə vaxtınızda dərsliyinizdəki V.Hüqonun “Kozetta” əsərini oxuyun. Sizin üçün aydın olmayan mətləblər varsa, dərinləşdirilmiş oxu məqsədilə mətni yenidən mütaliə edin.