###### bölmə 2

UŞAQ DÜŞÜNCƏSİ, UŞAQ DÜNYASI
mızıldandı. Onun bütün hərəkətlərini izləyən Samirlə Rəsul bir-birinə baxıb qımışdılar...
***

Muradın iri qara gözlərinin dərinliyində bir kədər yuva salmışdı. Bunu ilk ədəbiyyat dərsindəcə Könül müəllim hiss eləmiş, amma səbəbini aydınlaşdıra bilməmişdi. Sinif rəhbəri Mətanət müəllim də sadə geyimi, ciddi görünüşü ilə seçilən Məryəmlə – Muradın anasının adı belə idi – dəfələrlə bu barədə danışmaq istəmiş, lakin qadın bir bəhanə ilə söhbətdən yayınmışdı.

Məryəmin işləyib-işləmədiyini bilən yox idi. Dərsin qurtarmasına xeyli qalmış hamı onu məktəbin dəmirmilli darvazasının qarşısında görməyə adət eləmişdi. O, əllərini qoynuna qoyub gözlərini məktəbin qapısına zilləyər, bəzən bir saata yaxın dinməz-söyləməz dayanaraq oğlunun məktəbdən çıxmasını gözləyər, gəlib-gedənlərə,

- Digər şagirdlərin
  Nihada münasibəti
  diqqətinizi çəkdimi?
  Fikrinizi əsərdən
  seçdiyiniz
  nümunələrlə izah
  etməyə çalışın.
- Murad və onun ailəsi
  haqqında müəllimlərə
  nə məlum idi?
- Məryəm obrazı
  haqqında
  təsəvvürünüzə yeni nə
  əlavə olundu?

həyətdə hay-küylə qaçışan uşaqlara gözünün ucuyla da baxmazdı. Gözlərinin ətrafında heç bir qırış olmasa da, həmişə bağladığı qara yaylığının altından pərakəndə şəkildə çıxan gur tellərini darayan ağ zolaqlar gündən-günə çoxalırdı. Gümüşü saçlar Məryəmin kədər dolu çöhrəsinə qəribə bir işıq salır, onunla qarşılaşanlar bu qeyri-adi nurun cazibəsini dərhal duyur, gözlərini onun mülayim, mehriban simasından çəkə bilmirdilər...

Ananın hər gün səkkizinci sinifdə oxuyan oğlunun dalınca gəlməsi, onu gözdən uzaq qoymaması hamıda təəccüb doğururdu. Piyadalar üçün keçiddə dayananda da, yolu keçəndən sonra da oğlunun əlini buraxmayan qadının hərəkətlərini Könül müəllim dəhlizin pəncərəsindən bir neçə dəfə izləmiş, övladını körpə uşaq kimi qoruyan ananın narahatlığını anlamamışdı. Könül müəllim Murada ayrıca diqqət yetirir, onu “Azad” hekayəsinin qəhrəmanına oxşadır, özlüyündə “Sükuti” adlandırırdı.

***

Bir dəfə riyaziyyat müəllimi kiçik summativ qiymətləndirmə keçiriləcəyini bildirdi. Ertəsi gün bütün şagirdlər həyəcan