III
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Mətndən seçdiyiniz parçanın məzmununu yaradıcı danışmağa hazırlaşın.
2. Çıxışlara münasibət bildirin.

#### Növbəti dərsə qədər

Əsərin davamını oxuyun. Tanış olmayan sözləri və mühüm mətləbləri aydınlaşdırmağa çalışın.
II
DƏRS
I
OXU • ANLAMA
1. Mətni oxuyun.
2. Təəssüratınızı bölüşərkən aşağıdakı sualları nəzərə alın.
– Hekayənin davamı maraqlı oldumu? Nə üçün?
– Hadisələrin bu cür inkişafı sizdə hansı təəssürat yaratdı?
– Sizə daha çox təsir edən epizod hansı oldu? Nə üçün?
3. İkinci sütundakı suallara cavab hazırlayın. Dərinləşdirilmiş oxu məqsədilə mətnə yenidən nəzər salın.
●

Hekayənin davamı

İclası birinci katib açdı. Büro iclaslarında səsi aləmi bürüyən katibin səsi bu gün mülayimiydi. Bu, büro üzvlərini səksəndirdi: hamı başa düşdü ki, vəziyyət onların düşündüyündən də qəlizdir. Katibin eyhamından aydın oldu ki, “lap yuxarının” tapşırığı icra olunsa, yüzlərlə kənd mal-heyvan saxlamaqdan, ot-ələfdən, əkin-biçindən əl çəkməli olacaq...

Birinci cərgədə oturan Ağakişiyev həyəcanını gizlədə bilmirdi, onun əlləri titrəyirdi. Ömrünün iyirmi ildən çoxunu kolxoza verən, böyük xətir-hörmət qazanan sədr bu tapşırığın fəsadlarını o dəqiqə hiss elədi: “Meşə, yaşıllıq məhv ediləcək!”, “Camaat kənddən qaçaq düşəcək!”

Katibdən sonra söz nümayəndəyə verildi. Ana dilini yaxşı bilməyən nümayəndənin qüsurlu nitqini anlamaq çox çətiniydi. Onun son sözlərindən sonra zala dərin səssizlik çökdü. İclasdakılar belə başa düşdülər ki, tikanlı məftillər səkkiz-on kilometr şimala çəkilməlidir.

- Sizcə, katib “lap
  yuxarı” sözləri ilə nəyə
  işarə edir?
- Gözlənilən hadisənin
  ağır nəticələrini
  anlayan sədr hansı
  hissləri keçirir?