###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
Bayram Həsənov
(1925-1989)
O, müxtəlif mövzularda yazsa da, təbiət, heyvanlar aləmi həmişə diqqət mərkəzində olub. Hiss olunur ki, bu mövzuda yazdığı əsərlərdəki hadisələr, obrazlar ona yaxşı tanışdır. Təbiət onun yaradıcılığında, həqiqətən, ilhamla işlənən mövzulardandır.
Qara Namazov
BULAQ BAŞINDA
Yadasalma • Təbiətə amansız münasibətin acı nəticələri barədə eşitdiklərinizi, yaxud oxuduqlarınızı xatırlayın, buna münasibət bildirin.
I
DƏRS
I
OXU • ANLAMA

#### 1. Mətni oxuyun.

#### 2. Təəssüratınızı bölüşərkən aşağıdakı suallara diqqət edin.

- Oxuduğunuz parçadan hansı ovqatla ayrıldınız? Fikrinizi nümunələrlə izah edin.
- Hansı epizod sizə daha maraqlı göründü? Nə üçün?
- Sizi heyrətləndirən, yaxud sizin üçün gözlənilməz olan təsvirlərə rast gəldinizmi?

#### 3. İkinci sütundakı suallara cavab hazırlayın. Dərinləşdirilmiş oxu məqsədilə
mətni yenidən mütaliə edin.

●

Səfdər kişi iyirmi ildən çox idi ki, meşəbəyi işləyirdi. Günü meşələrdə, təbiətin sakit qoynunda keçirdi. Böyük bir ərazini əhatə edən meşəni beş barmağı kimi tanıyırdı. Ağacların, canlıların dilini bilirdi. Hansı quşun burada daimi, hansının müvəqqəti yaşadığını, bir çoxunun yaşam, davranış tərzini də öyrənmişdi. Olurdu ki, qış aylarında meşənin tala yerlərində quşları yemləyirdi də... Qalın qarla örtülmüş meşəlikdə yem tapa bilməyən quşlar onun gəlişini sevinclə, səs-küylə qarşılayırdılar. Onların fərəhli cikkiltisi meşəni başına götürürdü...

- Səfdər kişinin peşəsi, işinə
  münasibəti sizdə hansı
  hiss və düşüncə yaratdı?
- Sizcə, onun ağacları,
  quşlar aləmini, meşə
  həyatını “beş barmağı”
  kimi tanıyıb-bilməsi nəyin
  sayəsində mümkün
  olmuşdur?