###### bölmə 3

YURD SEVGİSİ, QƏHRƏMANLIQ SƏHİFƏLƏRİ
Xəzərin gözəlliyi Tanrının müjdəsidir,
Adıntək çox uludur Vətənin pak torpağı,
Azərbaycan bayrağı!
***
Göyündə tarixlərin zəfər çələngi vardır,
Qırmızında qanımın zamanla cəngi vardır,
Yaşılında ruhumun təmizlik rəngi vardır,
Səkkizguşəli ulduz, hilaldır nur çırağı,
Azərbaycan bayrağı!
***
Uğrunda fəda getdi çox ərlər, çox ərənlər,
"Haqq məndədir!" –
Söyləyib haqqa yol göstərənlər,
Azadlığın naminə ölümə döş gərənlər
Əyilməzdir, məğrurdur Rəsulzadə sayağı,
Azərbaycan bayrağı!
***
Səcdənə durdum sənin, etdim biət, – sənindir,
Dünyaya sülh hayqıran ən xoş niyyət sənindir!
Bir kərə yüksəlmisən, əbədiyyət sənindir,
Yüksəl, ucal, dalğalan, ey bayraqlar bayrağı,
Azərbaycan bayrağı!!!
Azərbaycan bayrağı!!!

- Şair “Adıntək çox
  uludur Vətənin pak
  torpağı” sözləri ilə nəyə
  işarə etmişdir?
- Dövlət bayrağımızın
  rəngləri şeirdə necə
  mənalandırılıb?
- Vətən uğrunda, azadlıq
  yolunda özünü fəda
  edənlər şeirdə necə
  xatırlanıb?
- “Bir kərə yüksəlmisən,
  əbədiyyət sənindir”
  misrasında müəllifin
  hansı niyyəti ifadə
  edilmişdir?

SÖZLƏR
TANIŞ-
DIRMI?

- iftixar
- zirvə
- əbədiyyət
- kərə
- vüqar
- ruzi
- fəda
- müjdə

- ər (ərənlər)
- ulu
- pak
- zəfər
- çələng
- hilal
- nur
- səcdə
- biət
- hayqırmaq

II
ÖYRƏNDİKLƏRİNİZİ YOXLAYIN

1. Fikirlərdən biri doğrudur.

1. Şeirdə yurd sevgisi, vətən həsrəti ifadə edilib.
2. Şeirdə əsas fikir ölkəmizin təbii sərvətlərlə zəngin olması ilə bağlıdır.
3. Əsərdə vətənimizin tarixən qədim olması xatırladılıb.
4. Şeirdə yalnız dövlət bayrağımız tərənnüm edilib.
5. Əsərdə daha çox ölkəmizin təbii gözəlliyi barədə danışılıb.

2. Fikirlərdən biri səhvdir.

1. Şeirdə Vətənə sonsuz məhəbbət ifadə olunub.
2. Vətən uğrunda qurban gedənlər hörmət və iftixarla xatırlanıb.
3. Dövlət bayrağının rəngləri şərh edilib.
4. Dövlət bayrağımızın əbədiliyinə inam ifadə edilib.
5. Vətənimizin qəhrəmanlıqla dolu olan keçmişi yada salınmayıb.

●