###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
6. Sizcə, əsərdəki əsas fikir – ideya nədir? Cədvəldəki fikirlərlə tanış olun. Seçdiyinizi, yaxud öz variantınızı nümunələrlə əsaslandırın.
Fikirlərdən hansı
əsərin ideyası üçün
daha uyğundur?
Vətənin, onun təbiətinin qədrini yalnız xalq bilir.
Təbiəti siyasətə qurban vermək olmaz.
Təbiətə amansız münasibətin sonu fəlakətli olur.
Nə üçün belə
düşünürsünüz?
Sizin
variantınız
II
İFADƏLİ OXUYA HAZIRLAŞIN
1. Aşağıdakı parçanın ifadəli oxusuna hazırlaşın. Məzmununu bir daha yadınıza salın. Düşünün: bu parçanı oxuyarkən dinləyicilərə nə çatdırmalıyam, onlarda hansı hiss və düşüncənin yaranmasına nail olmalıyam... Oxuda fasilə edəcəyiniz yerləri, səsinizin yüksəlib-alçaldığı məqamları, məntiqi vurğulu sözləri müəyyənləşdirib şərti işarələrlə göstərin. Unutmayın ki, oxuduğunuz parçanın məzmunundan asılı olaraq səsinizdə fərqli çalarlar: sevinc, fərəh, heyranlıq və s. duyulacaq. Bunları mətnin kənarında müvafiq cümlələrin qarşısında qeyd edin.
İfadəli oxunacaq mətn
Dan yeri çoxdan ağarmışdı. Yenə təbiət günəşin qızılı tellərinə qoyun açmışdı. Araz boyunu həzin bir musiqi – təbiətin sirli-sehrli səsi bürüyürdü. Budaqdan-budağa qonaraq səs-küy salan quşlar da sanki bu yolla təbiətin gözəlliyinə heyranlıqlarını bildirirdilər.
Lal sularında bir qırçın belə görünməyən Araz elə bil səhər yuxusundan ayılmaq istəmir, günəş yüksəldikcə üzərinə düşən parlaq işıq sütununun mülayim istisini canına çəkirdi. Adətən, nərilti-gurultu qopararaq axan çay parıltısı Soltanlı kəndinin tut bağlarını aşan və göz işlədikcə uzanan bu işıq selini ürkütməmək üçün yatağına sığınmışdı...
Səsin aldığı çalarlar
2. İfalara münasibət bildirin.
●