kabusu, arxada isə – qaranlığın və meşələrin bütün cinləri dururdu. Lakin Tenardye qarı daha qorxunc idi. Kozetta onun qabağında geri çəkildi. Qızcığaz yenə bulağa doğru yüyürməyə başladı. O, ağlamağını güclə saxlayaraq yüyürürdü… Qəribə işdir, o, yolu azmadı. Nəhayət, bulağa çatdı. Çox qaranlıq idi, lakin o bu bulağa su dalınca gəlməyə adət etmişdi. Qaranlıqda sol əli ilə bulağın üstünə doğru əyilən cavan palıd ağacının budağından yapışdı, bulağa tərəf əyildi və vedrəni suyun içinə saldı. Qız dolu vedrəni çəkib otun üstünə qoydu. Ancaq indi taqətdən düşdüyünü hiss etdi. Dolu vedrəni aparmaq onun üçün çox çətin idi.

…Qızcığaz hərdənbir dayanır və hər dəfə dayandıqca buz kimi su vedrənin kənarından axaraq onun yalın ayaqları üzərinə tökülürdü... Qızın səkkiz yaşı vardı.

SÖZLƏR
TANIŞ-
DIRMI?

- meyxana
- krujeva
- çutqu
- kətan
- frank
- lombard
- kabus
- cin
- kaftar

II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Tenardyelər – ər və arvad xeyirxah idilər.
2. Anası Kozetta üçün hər cür fədakarlığa hazır idi.
3. Meyxananın işləri uğurla gedirdi.
4. Kozettanı tərk edən anası sonralar onunla maraqlanmadı.
5. Kozetta anasını tez-tez xatırlayırdı.

2. Fikirlərdən biri səhvdir.

1. Tenardye ailəsi daim borc və yoxsulluq içində yaşayır.
2. Tenardyelər Kozettanın anasının əlacsız olduğunu anlayıb onu soyurlar.
3. Kozetta beş yaşından meyxananın qulluqçusu kimi işlədilir.
4. Kozetta ana nəvazişinin nə demək olduğunu bilmir.
5. Kozetta yalnız meyxananın qonaqlarına xidmət edir.

III
MÖHKƏMLƏNDİRMƏ • ZƏNGİNLƏŞDİRMƏ
1. Əsərdə müəyyənləşdirdiyiniz epitet və bənzətmələrdən daha maraqlı hesab etdiklərinizi cümlələrdə işlədib yazın.
2. Cümlələrdə əsərdə oxuduqlarınıza münasibətinizi ifadə edin.
IV
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Mənasını yeni öyrəndiyiniz sözlərin bir neçəsini cümlələrdə işlədib yazın.
2. Cümlələrdə əsərlə bağlı fikirlərinizi ifadə etməyə çalışın.

#### Növbəti dərsə qədər

Asudə vaxtınızda əsərin ardını oxuyun. Ondakı hadisələri, tanış olmayan sözlərin mənasını aydınlaşdırın.