II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Uşaq doğma dilin şirinliyini ilk dəfə anasının danışığından duyur.
2. İşğalçıların yurdumuza qəsd etməsi ana dilimizi sarsıtmışdır.
3. Çənlibel igidləri ana dilini məhv olmaqdan xilas ediblər.
4. Ana dilinin məhv olması doğma yurdun varlığına təsir etməz.
5. Dilimizdən yalnız bu sahildə – Şimali Azərbaycanda istifadə olunur.

2. Fikirlərdən biri səhvdir.

1. Uşaq doğma dilə və doğma yurda sevgini ilk dəfə anasından öyrənir.
2. Şair doğma dilinə biganə olan, onu qorumayan insanları görmək istəmir.
3. Ölkəmizə hücum edən işğalçılar dilimizi məhv edə bilməyiblər.
4. Doğma yurd və ana dili insan üçün eyni dərəcədə əzizdir.
5. Ana öz övladına dilimizi qorumağı tövsiyə edir.

III
MÖHKƏMLƏNDİRMƏ • ZƏNGİNLƏŞDİRMƏ
1. Bədii təsvir və ifadə vasitələrinin işləndiyi misraları müəyyənləşdirin.
2. Sözləri saxlamaqla həmin misralardakı fikri nəsr şəklində yazın.
IV
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Mənasını yeni öyrəndiyiniz sözlərdən bir neçəsini cümlələrdə işlədib yazın. Cümlələrin şeirin məzmununa aid olmasına çalışın.
2. Mövzulardan birini seçib şifahi təqdimata hazırlaşın.
a) Şeirdə ana dili haqqında yeni nə öyrəndim.
b) Şeirin müəllifi haqqında nə düşünürəm.
3. İşlərinizin nəticəsini müzakirə edin.
4. Çıxışlara münasibət bildirin.
II
DƏRS
I
ARAŞDIRMA • TƏHLİL
1. Şeirin mövzusunu müəyyənləşdirin. Tövsiyələrə diqqət edin:

1. şeirin hər parçasında nədən danışıldığını xatırlayın;
2. həmin parçaları birləşdirən başlıca fikri yada salın;
3. hansı fikrində şairin daha qətiyyətli olduğunu nəzərə alın.

2. Sizcə, ana dilinə dərin sevginin yaranmasına səbəb nə ola bilər?

1. ana laylası ilə bağlı deyilənləri yada salın;
2. ana ilə övladın doğma dildə ünsiyyətini təsəvvür edin;
3. doğma yurdun tarixi və xalqın taleyi ilə bağlı deyilənləri xatırlayın.

●