###### bölmə 1

ŞİFAHİ XALQ ƏDƏBİYYATINDAN NÜMUNƏLƏR
V
XATIRLATMA • DƏRİNLƏŞDİRMƏ
Bədii əsərdə ifadə vasitəsi kimi işlənən mübaliğəyə bir sıra hallarda şişirtmə də deyilir. Əsərdə təsvir olunan əşya, hadisə bəzən olduğundan qat-qat artıq, şişirdilmiş şəkildə təqdim olunur. Məqsəd fikrin təsir gücünü artırmaq, oxucuda emosionallıq və maraq oyatmaqdır. Oxuduğunuz əsərdə Qıratda qanadların yaranmasından danışılır. Dastan yaradıcıları bununla Qıratın əvəzsiz bir at olduğunu, qeyri-adiliyini diqqətə çatdırmaq istəmişlər. Deməli, mübaliğə əşya, hadisə və s. şişirdilmiş, qeyri-adi şəkildə təqdim olunmasıdır. Əfsanə və nağıllarda mübaliğələrə rast gəlmisiniz.
●
II
DƏRS
I
OXU • ANLAMA
1. Mətni oxuyun.
2. Təəssüratınızı bölüşərkən aşağıdakı suallara diqqət yetirin.

1. Oxuduğunuz parçada daha çox nəyə təəssüfləndiniz?
2. Alı kişi haqqında təsəvvürünüzə yeni nə əlavə olundu?
3. Rövşənlə bağlı təsəvvürünüzü zənginləşdirən nə oldu?
4. Dastanla bağlı dərslikdəki şəkillər təsəvvürünüzə uyğundurmu?

3. İkinci sütundakı suallara cavab hazırlayın. Ehtiyac duysanız,
dərinləşdirilmiş oxu məqsədilə mətnə nəzər salın.
●
Əsərin davamı

Bir neçə gün keçəndən sonra qoca ilxıçı oğlu ilə bərabər tövləyə gəldi. Atları yoxlayıb dedi:

– Rövşən, oğul, atlar daha böyüyüb, minilmək həddinə çatıblar. İndi onları bir-bir bərkə-boşa salıb, sınaqdan çıxartmaq lazımdır. Əvvəl bunu, sonra da o birisini min, təzəcə sulanmış şumda səyirt, qaratikanlığa sür, sonra da sıldırım daşlı dağa çap.

Rövşən atasının öyrətdiyi kimi, əvvəl sağ tərəfdəki atı mindi və atasının dediyi yerlərə sürdü.

Alı kişi atın ayaqlarının üylərini bərk sıxdı, at nə diksindi, nə də qırpındı.

İndi növbə ikinci atın idi. Rövşən bu atı da minib sürdü.

- Alı kişinin atlarla ciddi
  maraqlanmasının
  səbəbini necə izah
  edərsiniz?
- Atlar hansı sınaqlardan
  çıxarıldı?
- Alı kişinin Qırata
  üstünlük verməsinə
  səbəb nə idi?
- Misri qılıncın sirri nədə
  idi?