ALI KİŞİ
(“Koroğlu” dastanından)
(ixtisarla)
Yadasalma • “Koroğlu” dastanı haqqında eşitmisinizmi? Sizcə, dastanda daha çox nədən danışılır?
I
DƏRS
I
OXU ● ANLAMA

1. Mətni oxuyun.
2. İlkin təəssüratınızı bölüşərkən aşağıdakı sualları nəzərə alın.

- Əsərdə sizi heyrətləndirən epizod və təsvir oldumu?
- Alı kişi haqqında ilkin təəssüratınız necə oldu?
- Rövşən obrazı sizdə hansı təəssürat yaratdı?
- Həsən xanın davranışı, əməlləri sizə necə təsir etdi?

3. İkinci sütundakı suallara cavab hazırlayın. Ehtiyac duysanız, dərinləşdirilmiş oxu məqsədilə mətnə nəzər salın.

●

Alı kişi neçə illər idi ki, Həsən xana ilxı otarırdı. Ömrünü, gününü onun qapısında çürüdüb, saçını-saqqalını ilxıçılıqda ağartmışdı. Hər gün səhər dan yeri ağaranda Alı kişi ilxını çölə aparır, bütün günü otarır, gecədən bir az keçəndən sonra xalxala gətirirdi...

Bir gün Alı kişi ilxını sürüb dərya kənarına aparmışdı. Atlar dərya kənarında otlayırdı. Alı kişi özü də bir tərəfdə daşa söykənib oturmuşdu. Dan yeri yenicə ağarmışdı, qoca ilxıçı bir də baxdı ki, dəryadan iki ayğır çıxdı. Atlar gəlib ilxıya qarışdılar. İki madyana yaxınlaşandan sonra yenə qayıdıb dəryaya girdilər. Tez qalxıb madyanları nişanladı. Amma bu barədə heç kəsə bir söz demədi.

Qoca ilxıçı madyanları gözdən qoymurdu. O qədər gözlədi ki, axırda onlar doğdu. Aylar keçdi, il dolandı, qulunlar böyüyüb day oldular.

Günlərin bir günü Toqat paşası Hasan paşa Həsən xana qonaq gəlmişdi. Paşa söhbət arasında xana dedi:

- Alı kişini dünyagörmüş,
  uzaqgörən insan
  saymaq olarmı?
  Əsərdən nümunələr
  göstərin.
- Onun dərya ayğırlarına
  xüsusi maraq
  göstərməsinə səbəb nə
  idi?
- Dərya ayğırlarından
  törəyən dayları Hasan
  paşaya təklif etməkdə
  qoca ilxıçının məqsədi
  nə idi? Onun xanla