LÜĞƏT

#### M

Manşırlamaq – bir şeyin yerini, səmtini və başqa cəhətlərini
bələdləmək, nişanlamaq
Meh – xəfif yel, yüngül, yumşaq yel, sakit külək
Mehr – sevgi, məhəbbət
Meşin – aşılama yolu ilə hazırlanan ən sadə, yumşaq qoyun və s.
dərisi; həmin dəridən tikilmiş, hazırlanmış məhsul
Meyxana – 1. şərab satılan və içilən dükan, şərabçı dükanı;
2. fikirləşmədən, qabaqcadan hazırlaşmadan deyilən, adətən,
məzhəkəli şeir növü
Məchul – bilinməyən, naməlum
Məcməyi – mis və ya başqa metaldan düzəldilmiş dairəvi yastı iri
qab, iri sini
Məğrib – günbatan, qərb/ şərqə müqabil cəhət
Məğrur – öz ləyaqətini, üstünlüyünü hiss edən, mənlik hissi olan;
qürurlu, vüqarlı
Məlun – əsl mənası “lənətə gəlmiş”, “lənətlənmiş”, “Allahın
rəhmətindən məhrum”, “mürtəd” olub Azərbaycan dilində söyüş,
qarğış mənasında işlənir
Mənbə – 1. yeraltı suların çıxdığı yer, qaynaq, bulaq, çeşmə; 2. məc.
əsasını, başlanğıcını təşkil edən şey; 3. elmi tədqiqatın əsaslandığı
yazılı abidə, sənəd, əsər və s.; 4. çayın başlandığı yer
Məngənə – 1. hər cür şeyi sıxıb saxlamaq üçün çilingər aləti; 2. məc.
sərbəstliyə mane olan, sıxan, təzyiq edən, əziyyət verən şey haqqında
Məsxərə – istehza, ələ salma, masqara; 2. hoqqabaz, oyunbaz,
masqarabaz
Məsum – günahsız, heç bir günahı, qəbahəti olmayan // "yazıq,
zavallı" mənasında
Məşriq – günəşin doğduğu tərəf, şərq/günbatana müqabil olan tərəf
Məşvərət – bir məsələni həll etmək üçün yığışıb danışma, müzakirə
etmə, məsləhətləşmə
Məyus – ümidsiz, ümidini kəsmiş, ruhdan düşmüş; naümid/ qəmli,
qüssəli, bikef, pərişan, pərt
Mil – burada: müxtəlif ölkələrdə müxtəlif uzunluğa bərabər məsafə
ölçüsü
Minarə – azan vermək üçün məscidlərin yanında və ya üstündə
ucalan qüllə
Mirvari – bəzi molyuskların balıqqulaqlarından çıxarılan ağ və ya
çəhrayı (nadir hallarda qara) rəngli dənələr şəklində qiymətli sədəf
maddəsi; dürr