L A Y İ H Ə
3
Mövzu:
“Layihələr üzrə təqdimatların müzakirəsi”
Layihələr üzrə təqdimatların müzakirəsinin səmərəli olması hazırlıq işinin planlı şəkildə aparılmasından asılıdır. Müzakirənin diskussiya xarakterli olması faydalıdır. Bunun üçünsə şagirdlər icra edəcəkləri işləri əvvəlcədən aydın təsəvvür etməlidirlər. Müzakirənin debat formasında aparılmasını planlaşdıran müəllim əvvəlcədən mövzu müəyyənləşdirməlidir. Məsələn, aşağıdakı mövzu debatın canlı keçməsinə imkan yaradar: “Layihələr üzrə təqdimatlar səmərəli keçmişdir”.
Debata hazırlaşan şagirdlər layihələrlə bağlı ilk iki dərsdə icra olunmuş işləri bir daha nəzərdən keçirib yazılı qeydlər edirlər. Həmin dərslərdə tapşırıqların hansı səviyyədə yerinə yetirildiyi, oxu materiallarının necə mənimsənildiyi barədə əllərində dəqiq məlumat olan şagirdlər debatda fikirlərini təsdiq edən dəlillər səsləndirməkdə çətinlik çəkmirlər.
Münsiflərin əsaslandırılmış qərarı debat iştirakçıları tərəfindən obyektiv qiymətləndirmə kimi qəbul edilir.