Səhər kimi cavan sənsən,
Tarix kimi qoca sənsən.
Fatehləri diz çökdürən
Vüqarımsan, Azərbaycan!
Səhərlərin qoy açılsın
Təzə nurlu bahar ilə.
Gələcəyə mərd addımla,
Uğurla get, Azərbaycan!
Şəhidlərin al qanından
Lalə açmış yollar ilə
İstiqlalın sabahına
Qürurla get, Azərbaycan!
SÖZLƏR
TANIŞ-
DIRMI?

- çağlamaq
- fateh
- istiqlal

- Şeirin ikinci bəndində ifadə
  olunmuş fikri necə izah edərsiniz?
- Yadellilərin Vətənimizə münasibəti
  üçüncü bənddə necə xatırladılıb?
- “Bayrağını endirdilər” sözləri ilə
  şair nəyə işarə edir?
- Vətənimizin keçdiyi tarixi yol
  şeirdə necə ifadə edilib?
- Müəllif vətəni ilə bağlı hansı
  arzularını ifadə edib?

II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Şeirdə Azərbaycanın tarixən qədim olduğu xatırladılır.
2. Bütün bəndlərdə müstəqillik ideyaları əks olunub.
3. Azərbaycanın daim əmin-amanlıq içində yaşadığı xatırladılıb.
4. Azərbaycanın həmişə öz sərvətinə sahib olduğu yada salınıb.
5. Ölkəmizin yadellilərə layiqincə cavab vermədiyi vurğulanıb.

2. Fikirlərdən biri səhvdir.

1. Şair vətəninin qəhrəmanlıqla dolu olan keçmişi ilə fəxr edir.
2. Azərbaycanın keşməkeşli tarixi xatırladılır.
3. Azərbaycanın dövlət müstəqilliyinə qəsd edildiyi yada salınır.
4. Şair vətəninin gələcəyi ilə bağlı arzularını ifadə etmişdir.
5. Əsərdə ölkəmizin təbii gözəlliyinin təsvirinə diqqət yetirilmişdir.

III
MÖHKƏMLƏNDİRMƏ • ZƏNGİNLƏŞDİRMƏ

1. Şeirin məzmununa aid ikidən az olmayaraq sual və onlara cavab yazın.
2. Əsərdə işlənmiş bədii təsvir vasitələrini cümlələrdə işlədin. Yazdığınız cümlələrin şeirin məzmunu ilə əlaqəli olmasına çalışın.
3. İşin nəticəsini müzakirə edin. Çıxışlara münasibət bildirin.

IV
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
Aşağıdakı tapşırıqlardan birini seçib işləyin.

1. Yazılı qeydlər əsasında aşağıdakı mövzuda şifahi təqdimata hazırlaşın: “Şeir vətənimiz haqqında bildiklərimə yeni nə əlavə etdi”.
2. Şeirdən seçdiyiniz iki bəndi nəsrə çevirib məzmununu danışın. Həmin bəndləri seçməyinizin səbəbini izah edin.
3. Çıxışlara münasibət bildirin.

●