TƏTBİQ • ÜMUMİLƏŞDİRMƏ
Zahid Xəlil
(1942)
Zahid Xəlil zəngin yaradıcılığı ilə seçilir. Onun şeirləri kimi, hekayələri də maraqla oxunur. Bunun ən mühüm səbəbi oxucusunun – balacaların mənəvi dünyasına, hiss və düşüncə aləminə yaxşı bələd olmasıdır. Poeziyanın zəngin vasitələrindən məharətlə istifadə edən bu yorulmaz sənətkar uşaqların bədii zövqünün inkişafına əvəzsiz töhfələr vermişdir.
Füzuli Əsgərli
DOSTLAR
Yadasalma • Sədaqətli dostlar haqqında oxuduğunuz hansı əsəri xatırlada bilərsiniz? Həmin əsərdə diqqətinizi daha çox çəkən nə olub?
I
I
OXU • ANLAMA

#### 1. Şeirin oxusu, təəssüratların bölüşülməsi.
2. Şeirin məzmununa aid üçdən az olmayaraq sual və onlara cavab hazırlayın.
Bunun üçün dərinləşdirilmiş oxu məqsədilə mətni nəzərdən keçirin.

●
Mən Zauram, dostumun adı Məmmədəmindir,
Nəyimiz var ortaqdır, fərq qoymuruq kimindir.
O gün uşaqlar bizə doyunca gülüşübdür,
Demə, pencəyimiz də tay-dəyişik düşübdür.
Onun da mənim kimi qapqaradır gözləri,
Qəlbimdə çiçək açır şirin-şirin sözləri.
Danışırıq, gülürük, biz sevmirik savaşı,
Mübahisə mövzumuz dərs olur uzaqbaşı.