###### bölmə 3

YURD SEVGİSİ, QƏHRƏMANLIQ SƏHİFƏLƏRİ
TƏTBİQ • ÜMUMİLƏŞDİRMƏ
Məmməd İsmayıl
(1939)
Yaradıcılığa çox tez başlayan Məmməd İsmayıl dərin məzmunlu, səmimi şeirləri ilə həm yaşlı nəslin, həm də gənclərin rəğbətini qazanmış, Azərbaycan poeziyasının xarici ölkələrdə tanınmasında böyük xidmətləri olmuşdur.
Qəzənfər Paşayev
VƏTƏN SEÇİLMƏZ
(ixtisarla)
Yadasalma • Vətənimizə həsr edilmiş şeirlərdən hansını xatırlayırsınız? Onda diqqətinizi daha çox çəkən nə olub?
I
I
OXU • ANLAMA

#### 1. Mətni oxuyun.

#### 2. İlkin təəssüratınızı bölüşün.

#### 3. Şeirin məzmununa aid üçdən az olmayaraq sual və onlara cavab hazırlayın.
Bunun üçün dərinləşdirilmiş oxu məqsədilə mətni yenidən nəzərdən keçirin.

●
Dostu bu dünyada seçib taparlar,
Dost-düşmən seçilər, Vətən seçilməz.
Qayanı yonarlar, dağı çaparlar,
Dağ-qaya kiçilər, Vətən kiçilməz.
***
Ürəyin Vətənin önündə zərrə,
Andını dəyişməz şöhrətlə, zərlə.
Vətənin yolunda candan keçərlər,
Keçilməz qaladır, Vətən keçilməz.
***
Göyləri uludur, Günəşi uca,
Yerləri gözünü, könlünü açar.
Ağacı böyüyüb kökündən qaçar, –
Ha qaçar, kökündən ayrıla bilməz.
Dost-düşmən seçilər, Vətən seçilməz,
Dağ-qaya kiçilər, Vətən kiçilməz.
Keçilməz qaladır, Vətən keçilməz.