1
ŞİFAHİ XALQ ƏDƏBİYYATINDAN
NÜMUNƏLƏR
Ədəbiyyatımızın yaranma tarixi çox qədimdir. Onun şifahi və yazılı olaraq iki yolla yarandığını bilirsiniz.
Şifahi ədəbiyyatın tarixi daha qədimdir. Hələ yazının olmadığı dövrlərdə meydana gələn şifahi ədəbiyyat nümunələri zaman keçdikcə çoxalıb, məzmunca zənginləşib və onun müxtəlif növləri yaranıb.
Bu nümunələrdə xalqın arzusu, istəyi, qarşılaşdığı çətinliklər, fərəhli, kədərli günləri əksini tapıb.
Şifahi ədəbiyyat nümunələrində insanların həyat, əmək, təbiət, sülh, müharibə və s. haqqında düşüncələrinə geniş yer verilir.
Bu bölmədə əfsanə, nağıl və dastan nümunələri ilə tanış olacaq, onları araşdıracaq, dəyərləndirəcəksiniz.