4. Tenardye xanımın xarakterindəki başlıca cəhətlər hansılardır? Aşağıdakı tövsiyələrə əsaslanmaqla onu səciyyələndirin:

1. müxtəlif adamlarla necə danışması;
2. fərqli vəziyyətlərdə davranış və əməlləri;
3. övladları ilə həmyaşıd olan Kozettaya münasibəti.

5. Naməlum yolçunu necə səciyyələndirərsiniz? Tövsiyələrə diqqət edin:

1. Kozettaya sualları, cavablara münasibəti;
2. Kozetta və başqaları ilə davranışı.

6. Əsərdə maraqlı hesab etdiyiniz təsvir və ifadə vasitələrinin bədiiliyin artmasına verdiyi töhfəni aydınlaşdırmağa çalışın. Cədvəldən istifadə edin.

#### Bədii təsvir və ifadə vasitələrinin işləndiyi cümlələr | #### Cümlələr bədii təsvir və ifadə vasitələri olmadan | #### Fərqin izahı

7. Sizcə, əsərdəki əsas fikir – ideya nədir? Cədvəldəki fikirlərlə tanış olun. Seçdiyinizi, yaxud öz variantınızı nümunələrlə əsaslandırın.

#### Əsərin əsas ideyası hansıdır? | #### Nə üçün belə düşünürsünüz? | #### Sizin variantınız
Mərhəmətli və xeyirxah olmaq insan üçün vacib şərtdir. |  |
İnsan üzləşdiyi hər çətinliyə üstün gəlməyə çalışmalıdır. |  |
Uşağın “kiçik dünyasına” zor tətbiq etmək yolverilməzdir. |  |

II
MÜZAKİRƏ
“Kozetta” əsəri mənə nə öyrətdi” mövzusunda müzakirə aparın.

1. Oxşar əsərləri xatırladın.
2. Tutarlı dəlillər hazırlayın.

#### Növbəti dərsə qədər

Asudə vaxtınızda dərsliyinizdəki N.Yusifin “Dərs” hekayəsini oxuyun. Sizin üçün aydın olmayan mətləblər varsa, dərinləşdirilmiş oxu məqsədilə mətnə yenidən müraciət edin.