Layihələr
II YARIMİL
Tofiq Nurəli
DİL DƏ VƏTƏNDİR
(ixtisarla)
Qopdu anaların dodaqlarından,
Analar dilindən dil verdi bizə.
Ana laylasıyla ana dilimiz
Hopdu qanımıza, iliyimizə.
Dilin hikməti var, dilin gücü var,
"El gücü – sel gücü" dilin gücüdür.
Düşmənini məğlub edən ordunun
İntiqamı, öcü dilin gücüdür.
Vətəni qoruyan dili qoruyur,
Nəyi qorumasan, itib gedəndir.
Biz dilin yolunda şəhid vermişik,
Dil də müqəddəsdir, dil də Vətəndir.
Sevdim anam kimi ana dilimi,
Axı o, anamın əmanətidir.
Dilsiz nə vətən var, nə yurd sevgisi,
Dil xalqın var olmaq zəmanətidir.