###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
Durna qatarını ləngidir külək,
Yayılır ətrafa qəmli avazı.
Üşüyən kolların içində tək-tək
Bülbüllər həsrətlə gözləyir yazı.
Payızın nəfəsi üşüdüb, yəqin,
İsti məkan gəzir bütün canlılar.
Onlara yuvasız yaşamaq çətin,
Qarşıda qış kimi ağır sınaq var.
Bir anlıq xəyala daldı ürəyim,
Gözümün önündə boz çöllər durdu.
Ümiddən təsəlli aldı ürəyim –
Yaz gələr, yenə də bəzəyər yurdu.
II
ÖYRƏNDİKLƏRİNİZİ YOXLAYIN
1. Yazdığınız sualları və cavablarını müzakirə edin.
2. Çıxışlara münasibət bildirin.
III
MÖHKƏMLƏNDİRMƏ • ZƏNGİNLƏŞDİRMƏ
1. Kiçik qruplarda iş.
I qrup:

1. Şeirdə tanış olmayan sözlərin mənasının aydınlaşdırılması.
2. Birinci bənddə ifadə edilmiş fikrin və mənzərənin aydınlaşdırılması, qısaca təsvir edilməsi.

II qrup:

1. Şeirdə işlənmiş bədii təsvir və ifadə vasitələrinin, onların növlərinin müəyyənləşdirilməsi, qısaca qeyd edilməsi.
2. İkinci bənddə ifadə edilmiş fikir və mənzərənin aydınlaşdırılması, qısaca təsvir edilməsi.

III qrup:

1. Şeirdə işlənmiş həmqafiyə sözlərin müəyyənləşdirilməsi, daha uğurlu hesab olunanların qeyd edilməsi.
2. Üçüncü bənddə əksini tapmış başlıca fikir və mənzərənin aydınlaşdırılması, yığcam təsvir edilməsi.

●