###### bölmə 2

UŞAQ DÜŞÜNCƏSİ, UŞAQ DÜNYASI
sevməyən Muradın son günlər düşüncəli gəzib-dolanması, gözlərini bir nöqtəyə zilləməsi də onu nəşələndirir, yoldaşlarının qulağına rişxəndlə pıçıldayırdı: “Hm... özünü ağıllı uşaq kimi göstərir”. Murad isə elə bil ki onun lovğalığını, yekəxana hərəkətlərini görmür, atmacalarını eşitmirdi; sanki o özünün heç kimə bəlli olmayan sirli dünyasındaydı...
SÖZLƏR
TANIŞ-
DIRMI?

- çillə
- sırsıra
- əsrarəngiz
- sazaq
- sükuti
- münaqişə

II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Təsvir olunanlar kənddə baş verir.
2. Hekayədə həftələrlə davam edən qarlı günlər təsvir edilir.
3. Qarın yağması uşaqlara sevinc gətirir, onlar təəssüratlarını həvəslə bölüşürlər.
4. Təzə şagirdə – Murada uşaqlar etinasız qalırlar, onunla maraqlanmırlar.
5. Murad heç kimlə ünsiyyət yaratmır, tənhalığı sevir.

2. Fikirlərdən biri səhvdir.

1. Murad elə ilk gündən müəllimlərin rəğbətini qazanır.
2. Müraciət edənlərə Murad həvəslə kömək edir.
3. Nihad özünü hamıdan üstün sayır, bunu gizlətmir.
4. Muradın fikirli, bir az da kədərli olması müəllimlərin diqqətindən yayınmır.
5. Muradın anası vaxtsız qocalmışdır.

III
MÖHKƏMLƏNDİRMƏ • ZƏNGİNLƏŞDİRMƏ
1. Mövzulardan birini seçib yazılı qeyd əsasında şifahi təqdimata hazırlaşın.
Təqdimatların müzakirəsində fəal iştirak edin.

1. Hekayədə təsvir olunan sinif haqqında təəssüratım.
2. Oxuduğunuz parçanın məzmunu ilə səsləşən atalar sözləri seçin.

2. Mənasını yeni öyrəndiyiniz sözlərdən bir neçəsini cümlələrdə işlədin. Cümlələrin oxuduğunuz əsərə aid olmasına çalışın.

#### Növbəti dərsə qədər

Asudə vaxtınızda əsərin davamını oxuyun. Ondakı mətləbləri anlamağa, tanış olmayan sözlərin mənasını aydınlaşdırmağa çalışın.