II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Alı kişi dayların misilsiz at olacaqlarına şübhə ilə baxırdı.
2. Həsən xanın Alı kişini ağır cəzalandırmasına səbəb onun dikbaşlığı oldu.
3. Hasan paşa Həsən xandan rəhmli idi.
4. Alı kişinin niyyəti oğlunu xalqa dayaq olan bir igid kimi yetişdirmək idi.
5. Ata səbirsizlik edərək böyük xətaya yol verən Rövşəni cəzalandırdı.

2. Fikirlərdən biri səhvdir.

1. Alı kişi xana həmişə sədaqətlə xidmət etmişdi.
2. O, dayları xan üçün bəsləyib böyüdürdü.
3. Alı kişi intiqam barədə düşünmürdü.
4. Həsən xan Hasan paşaya qonaqpərvər olduğunu göstərmək istəyirdi.
5. Atasını sevən, ona ehtiram göstərən Rövşən həm də əməksevər bir gənc idi.

III
MÖHKƏMLƏNDİRMƏ • ZƏNGİNLƏŞDİRMƏ
1. Mətndə işlənmiş bədii təsvir və ifadə vasitələrini və onların növünü müəyyənləşdirin.
2. Mövzulardan birini seçib yazılı qeydlər etməklə şifahi təqdimata hazırlaşın.
Təqdimatların müzakirəsində fəal iştirak edin.

1. Alı kişinin cəzalandırılmasının səbəbini nədə görürəm.
2. Dastanda əfsanə və nağılı xatırladan nələri müşahidə etdim.

IV
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Dastandan seçdiyiniz parçanı yaradıcı nağıletməyə hazırlaşın. Nümunəyə diqqət edin.
2. Çıxışlara münasibət bildirin.
Yaradıcı nağıletməyə aid nümunə

Dastandan seçilmiş parça | Yaradıcı nağıletmə variantı
Alı kişi neçə illər idi ki, Həsən xana ilxı otarırdı. Ömrünü, gününü onun qapısında çürüdüb, saçını- saqqalını ilxıçılıqda ağartmışdı. Hər gün səhər dan yeri ağaranda Alı kişi ilxını çölə aparır, bütün günü otarır, gecədən bir az keçəndən sonra xalxala gətirirdi... | O ətrafda var-dövləti Həsən xanınkına çatan ikinci adam yox idi. Onun ilxıları, qoyun sürüləri geniş otlaqlara sığmırdı. Uzaq mahallardan, qonşu ölkələrdən gələn alverçilər sürü-sürü qoyun, onlarla, yüzlərlə at, mal-qara alıb aparırdılar. Amma onun ilxısı, sürüləri azalmırdı ki, azalmırdı... Həsən xanın iki yüzdən artıq nökəri, ilxıçısı, çobanı vardı. Bunlardan biri ilxıçı Alı kişi idi. O, gəncliyindən xana qulluq edirdi. İşinin ustası olması, sözübütövlüyü ilə hamının hörmətini qazanmışdı. Saçını-saqqalını ilxıçılıqda ağardan Alı kişi hər gün sübh tezdən ilxını çölə aparır, bütün günü otarır, gecədən bir az keçmiş xalxala gətirirdi.

●