###### bölmə 4

MƏNƏVİ DƏYƏRLƏR, YAŞAYAN HİKMƏTLƏR
II
DƏRS
I
OXU • ANLAMA
1. Mətni oxuyun.
2. Təəssüratınızı aşağıdakı sualların əsasında bölüşə bilərsiniz.
– Hansı epizodları daha maraqla oxudunuz? Nə üçün?
– Balaca Balığın təzə tanışları barədə sizdə hansı təəssürat yarandı?
– Balaca Balığın yeni tanış olduğu məkanları necə təsəvvür etdiniz?
3. İkinci sütundakı suallara cavab hazırlayın. Ehtiyac duysanız, dərinləşdirilmiş oxu məqsədilə mətnə nəzər salın.
●

Hekayənin davamı

Bu zaman Qurbağanın gur səsi onu diksindirdi. Qurbağa gölməçənin qırağında iri daşın üstündə oturmuşdu. Suya baş vurdu, gəlib Balığın qarşısında dayandı:

– Mən burdayam, – dedi, – qulluq?

– Möhtərəm xanım, salam!

– Ey əsil-nəcabətsiz vücud! Nə əllaməlik edirsən? Bunları uşaq görüb axmaq-axmaq danışırsan. Bir belə ömür eləmişəm, görmüşəm ki, dünya elə bu gölməçədən ibarətdir. Yaxşı olar ki, işinin dalınca gedəsən, mənim uşaqlarımı yoldan çıxarmayasan.

– Yüz il də ömür eləsən, yenə geri qalmış, nadan Qurbağa kimi qalacaqsan!

Qurbağa hirsləndi və Balaca Qara Balığın üstünə cumdu. O zaman gölməçənin dibi bir-birinə qarışdı. Balaca Balıq aldığı təkandan dığırlandı, özünü dərədən axan enli arxda gördü. Dərənin bir yerində dağdan qopub düşmüş böyük bir daş suyu iki yerə bölürdü. İri bir kərtənkələ də qarnını daşa söykəmişdi. Günəşin hərarətindən ləzzət alır, suyun təkində ovladığı qurbağanı yeyən iri, yumru Xərçəngə tamaşa edirdi. Elə bu an oradan keçmək istəyən Balaca Qara Balığın gözləri Xərçəngə sataşdı. O, bərk qorxdu və uzaqdan Xərçəngə salam verdi. Xərçəng Balaca Balığı görüncə:

– Nə ədəbli Balıqsan, – dedi, – gəl qabağa. Balaca, qabağa gəl!

– Mən dünyanı gəzməyə gedirəm, – deyə Balaca Balıq Xərçəngə cavab verdi, – cənabınızın yeminə çevrilmək istəmirəm!

Balaca Balıq Xərçəngdən aralandı. Bu zaman suyun üzərinə kölgə düşdü. Gözlənilməz zərbədən Xərçəng səndələyə-səndələyə suyun dibinə batdı. Xərçəngin bu halını görən Kərtənkələni elə gülmək tutdu ki, az qaldı sürüşüb suya düşsün. Xərçəng isə artıq suyun üzünə çıxa bilmədi. Balaca Balıq gördü ki, suyun kənarında balaca bir çoban dayanıb ona və Xərçəngə tamaşa edir.

- Qurbağanın Balaca
  Balıqla sərt
  danışmasına səbəb nə
  idi? Əsərdən fikrinizi
  təsdiq edən
  nümunələr seçin.
- Qurbağanın Balaca
  Balığa dediyi sözlər
  sizə kimin fikirlərini
  xatırlatdı? Balaca Balıq
  buna bənzər sözləri
  kimdən eşitmişdi?
- Balaca Balığın
  Qurbağaya verdiyi
  cavab onun
  haqqındakı
  təəssüratınıza yeni nə
  əlavə etdi?
- Xərçənglə qarşılaşan
  Balaca Balığın
  nitqində, davranışında
  diqqətinizi çəkən nə
  oldu?