Elçin Hüseynbəyli
(1961)
Gürcü yazıçılar Elçin Hüseynbəylidən çox şey öyrənməlidirlər. Onun “Gözünə gün düşür” hekayəsini gürcü dilinə tərcümə etmişəm. Bu hekayə münaqişələr barədə yazılan ən qüdrətli əsərlərdən biridir.
Quram Odişariya
QƏSD EDİLMİŞ GÖZƏLLİK
Yadasalma • Təbiətə laqeyd münasibətin əks olunduğu hansı əsərləri oxumusunuz? Onlarda razılaşmadığınız məqamlar olubmu?
I
DƏRS
I
OXU • ANLAMA

#### 1. Mətni oxuyun.

#### 2. Təəssüratınızı bölüşərkən aşağıdakı suallara diqqət edin.

- Əsər xoşunuza gəldimi? Nə üçün?
- Hansı yeniliklərlə qarşılaşdınız?
- Təsvir və hadisələri anlamaqda çətinlik çəkmədiniz?

#### 3. İkinci sütundakı suallara cavab hazırlayın. Dərinləşdirilmiş oxu məqsədilə mətni yenidən nəzərdən keçirin.

●

Dan yeri çoxdan ağarmışdı. Yenə təbiət günəşin qızılı tellərinə qoyun açmışdı. Araz boyunu həzin bir musiqi – təbiətin sirli-sehrli səsi bürüyürdü. Budaqdan-budağa qonaraq səs-küy salan quşlar da sanki bu yolla təbiətin gözəlliyinə heyranlıqlarını bildirirdilər.

Lal sularında bir qırçın belə görünməyən Araz elə bil səhər yuxusundan ayılmaq istəmir, günəş yüksəldikcə üzərinə düşən parlaq işıq sütununun mülayim istisini canına çəkirdi. Adətən, nərilti-gurultu qopararaq axan çay parıltısı Soltanlı kəndinin tut bağlarını aşan və göz işlədikcə uzanan bu işıq selini ürkütməmək üçün yatağına sığınmışdı...

Səhər tezdən mal-qaranı örüşə gətirən Sabir bu gözəlliyin qarşısında sanki sehrlənmişdi: o, suların bağrına mil kimi saplanan işıq selindən gözünü çəkə bilmirdi. Onu da bilirdi ki, bir azdan işıq

- Təsvir olunan yeri
  təsəvvür edə
  bildinizmi?
- Gözlərinizin qarşısında
  hansı mənzərələr
  canlandı?
- Araz çayının, onun
  ətrafının təsviri sizdə
  hansı hiss, ovqat
  yaratdı?