###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
qoydular. O, iştahsız bir-iki tikə yemişdi ki, qulağına səs gəldi, durub qapıya çıxdı.

– Səfdər dayı, bu gün meşədə bir bükülü tapmışam...

Pilləkənlə qalxa-qalxa sözünə davam elədi:

– İçində xeyli pul var, görəsən, kimindir? Yiyəsi, yəqin, indi axtarır...

İmran pilləkənin başına – Səfdər dayının bərabərinə çatanda asta səslə dedi:

– Bəs pulun yiyəsini necə tapacağıq?

Meşəbəyi diqqətlə İmrana baxırdı. Bu ağbəniz, qaynar qara gözlü uşağı sanki ilk dəfəydi görürdü. Başı ilə içəri keçmək üçün işarə etdi. Stolun ətrafında İmran yaşda bir oğlan oturmuşdu. Qaşqabaqlı idi, İmrana ötəri baxıb gözünü əlindəki kitaba zillədi. Səfdər dayı İmranla üz-üzə oturdu. Baxışlarında mehribanlıq vardı. Yumşaq səslə dedi:

– Demək, pul tapmısan, hamısı da təzə onluq?

İmran sevincək bükülünü cibindən çıxarıb stolun üstünə qoydu.

– Səfdər dayı, pul sizin imiş...

Oğlan qəfildən yerindən sıçradı, onun sözünü kəsib, az qala qışqıra-qışqıra:

– Bizimdir... Bizimdir, – dedi.

O, sevinirdi. Amma İmran ondan da çox sevinirdi...

Səfdər dayı dərin fikrə getmişdi. Sanki uşaqların sevincini duymur, baş verənləri görmürdü. Onun qulaqlarında Güllü nənənin alqışı səslənirdi...

SÖZLƏR
TANIŞ-
DIRMI?

- mehr
- yamac
- çarhovuz
- rifah

II
MÖHKƏMLƏNDİRMƏ • ZƏNGİNLƏŞDİRMƏ
1. Oxuduğunuz parçada bədii təsvir və ifadə vasitələri işlənibmi?
2. Onların işləndiyi məqamları və növlərini müəyyənləşdirin.
III
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Nazlı bulağın təsvirinə həsr edilmiş parçanın məzmununu yaradıcı nağıl etməyə hazırlaşın.
2. Əlavələrinizin mətndəki təsvirə uyğun olmasına çalışın.
3. Çıxışlara münasibət bildirin.
●