TƏTBİQ • ÜMUMİLƏŞDİRMƏ
Mikayıl Rzaquluzadə
(1905-1984)
Onun əsərləri balacaları maraqlı məzmununa, gözlənilməz sonluğuna, dilinin şirinliyinə görə cəlb edir. Yazıçının vətənimizin keçmişinə, doğma təbiətimizə həsr etdiyi əsərlər bu gün də sevilə-sevilə oxunur.
İlyas Əfəndiyev
AND
(ixtisarla)
Yadasalma • Vətənimizə həsr edilmiş çoxlu şeirlə tanış olmusunuz. Onlardan hansını xatırlayırsınız?
I
I
OXU • ANLAMA

#### 1. Mətni oxuyun.

#### 2. İlkin təəssüratınızı bölüşün.

#### 3. Şeirin məzmununa aid üçdən az olmayaraq sual və onlara cavab hazırlayın. Ehtiyac duysanız, dərinləşdirilmiş oxu məqsədilə mətnə nəzər salın.

●
I
Azərbaycan, ey ana,
Dinlə, ey əziz Vətən!
Milyonlardan biriyəm,
Bir əsgər oğlunam mən.
Müqəddəs torpağında
Bir qovaqtək bitmişəm,
Səndən qüvvət alaraq
Boya-başa yetmişəm.
II
Azərbaycan, ey vətən,
Sən mənimsən, mən sənin,
Boynumuzda haqqı yox,
Minnəti yox kimsənin.
Bizimdir bu əyilməz,
Başı vüqarlı dağlar,
Qırqovullu meşələr,
Durnagözlu bulaqlar.
III
And olsun anaların
O saf, təmiz südünə!
And olsun babaların
Müqəddəs öyüdünə!
Vətən qurbanlarının
Saf qanına and olsun!
Elimin pak, ləkəsiz
Vicdanına and olsun!
Qoymarıq bu ana yurd,
Əziz Vətən torpağı
Ola yadlar, yağılar
Ayağının tapdağı!