4. Saqqa quşu və Balıqudanın oxşar cəhətlərini müəyyənləşdirin. Sizcə, onlardan hansı daha hiyləgərdir? Nə üçün? Tövsiyələrə diqqət edin:
– onların zəif, gücsüz balıqlara və digər canlılara münasibəti;
– qurbanları ilə davranışları;
– nitqləri-danışıqları.
5. Sizcə, bu əsərdə müəllifin başlıca niyyəti nə olmuşdur? Oxuculara hansı əsas fikri, ideyanı çatdırmağı qarşısına məqsəd qoymuşdur? Cədvəldən seçdiyiniz fikri, yaxud öz variantınızı əsaslandırın.
Əsərin
əsas ideyası
hansıdır?
1.
2.
3.
Dünyanı öyrənmək, dərk etmək,
onun üçün faydalı olmaq ilk növbədə
azad, müstəqil yaşamaqdan asılıdır.
Mənalı, faydalı ömür yaşamaq üçün
daim inkişafda olmaq vacibdir.
Həyatlarını daha maraqlı, mənalı
qurmaq arzusu ilə yaşayanlar heç bir
çətinlikdən qorxmurlar.
Nə üçün belə
düşünürsünüz?
Sizin
variantınız.
II
MÜZAKİRƏ
1. “Balaca Balığın mühakiməsi”
mövzusunda rollu oyun. Balaca Balıq adət-
ənənəyə xor baxmaqda, gənc balıqları
başdan çıxarmaqda təqsirləndirilir.

1. Hakim
2. İttihamçı
3. Balaca Balığın birinci vəkili
4. Balaca Balığın ikinci vəkili
5. Birinci oxucu
6. İkinci oxucu
7. Balaca Balıq

2. Oyunun məzmununu və nəticəsini müzakirə edin.

#### Növbəti dərsə qədər

Asudə vaxtınızda dərsliyinizdəki E.Hüseynbəylinin “Qəsd edilmiş gözəllik” əsərini oxuyun. Mənası tanış olmayan sözləri, əsərdə əksini tapmış mühüm mətləbləri aydınlaşdırmağa çalışın.