###### bölmə 4

MƏNƏVİ DƏYƏRLƏR, YAŞAYAN HİKMƏTLƏR
Bayaq ana südü əmib,
İndi ana ruhu əmir.
***
İllər ötdü, yaşa doldum.
Anladım ki, ana dilim
Ürəyimdən çıxmaz mənim –
doğransam da dilim-dilim.
Anladım ki, sinəmdəki sözlər deyil,
babaların nəfəsidir.
Dizlərimə taqət, qüvvət,
gözlərimə işıq verən
Çənlibeldə at oynadıb
şimşəklərlə qoşa gedən
igidlərin nərəsidir.
***
…Məhv olarsa bir gün bu dil,
Göygöl onda Göygöl deyil.
Qoşqar onda Qoşqar deyil.
Qız qalası qala deyil.
Öz dilini sən qala bil!
Qərbə, Şərqə işıq salan
Füzulini sən qala bil!
***
…Mənim dilim məğrur baxmış
üzərindən gəlib-keçmiş,
ürəyini dəlib keçmiş
oxların qanlı ucuna.
Baş əyməmiş fatehlərin qol zoruna,
dil zoruna,
qılıncına, qırmancına!
Baş əyməmiş! Baş əyməyir!.. Əyməyəcək!
***
Kim qoruya bilməyirsə
öz yurdunu, yuvasını,
udmasın yurd havasını!
Kim qorumur öz dilini,
itsin mənim gözlərimdən ilim-ilim!
O sahili bu sahilə birləşdirən
polad körpüm, qılıncımdır,
günəşimdir mənim dilim!

- Əsərdəki “Bayaq ana
  südü əmib, İndi ana ruhu
  əmir” misralarının
  üzərində düşündünüzmü?
  Sizcə, burada hansı
  fikir ifadə edilib?
- Sizcə, şairdə ana dilinə
  məhəbbət necə yaranıb?
- O, ana dilinin köməyi ilə
  öyrəndiyi sözləri necə
  dəyərləndirir?
- Şairin fikrincə, ana dili
  “məhv olarsa”, nə baş
  verər?
- Vətənimizin tarixi,
  xalqımızın taleyi şeirdə
  necə əks etdirilib?
  Fikrinizi təsdiq edən
  nümunələr göstərin.
- Doğma yurduna, ana
  dilinə laqeyd olanlara şair
  necə münasibət bəsləyir?
  Suala əsərdən nümunələr
  göstərməklə çavab
  hazırlayın.
- Şeirdəki “O sahili bu
  sahillə birləşdirən polad
  körpüm, qılıncımdır,
  günəşimdir mənim
  dilim!” misralarında ifadə
  olunmuş fikri necə izah
  edərsiniz?

SÖZLƏR
TANIŞ-
DIRMI?

- səda
- kəhkəşan
- çocuq
- mürgü
- taqət
- Çənlibel
- Qoşqar
- məğrur
- fateh
- biganə
- qırmanc