Xəlil Rza Ulutürk
(1932-1994)
O, xalqımızın milli azadlıq uğrunda mübarizəsinin ön cərgələrində getmiş, bu mübarizəyə qalxmış gənclərimizə həm alim, həm şair, həm də hörmətli bir insan kimi örnək olmuşdur.
Heydər Əliyev,
AZƏRBAYCAN XALQININ ÜMUMMİLLİ LİDERİ
LAYLAM MƏNİM, NƏRƏM MƏNİM
(ixtisarla)
Yadasalma • Ana dilimizə həsr olunmuş hansı şeirlərlə tanışsınız? Xatırladığınız şeirdə sizə daha çox təsir edən nə olub?
I
DƏRS
I
OXU • ANLAMA

#### 1. Mətni oxuyun.

#### 2. Təəssüratınızı bölüşərkən aşağıdakı sualları nəzərə alın.

- Şeir sizdə maraq oyatdımı? Nə üçün?
- Anlamaqda çətinlik çəkdiyiniz məqamlar oldumu?
- Şeirin sizdə yaratdığı ovqatı izah etməyə çalışın.

#### 3. İkinci sütundakı suallara cavab hazırlayın. Dərinləşdirilmiş oxu məqsədilə mətni yenidən mütaliə edin.

●
Laylay dedim, yatasan,
Qızılgülə batasan…
Hardan gəlir bu səs-səda?
Bəlkə, illər arxasında
Layla çalır gəlin ana?
Dörd qulac ip
bir yüyrüyü
bənd eləmiş kəhkəşana.
Layla çalır gəlin ana.
Yelləndikcə kiçik yüyrük
Gedib dəyir bu ulduzdan o ulduza.
Layla axır… çocuq baxır.
Bəs nə üçün mürgüləmir?

- Sizcə, şair nə üçün ilk
  olaraq ana laylasını
  xatırlayır?
- Bu səhnəni necə
  təsəvvür etdiniz? Onu
  sözlə təsvir edə
  bilərsinizmi?
- Şeirdəki “Dörd qulac ip
  bir yüyrüyü bənd
  eləmiş kəhkəşana”
  misralarındakı fikri necə
  anladınız?