II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Payız fəsli şairdə sevinc, fərəh hissi doğurur, xoş ovqat yaradır.
2. Payız mənzərələrindən şairə xoş gəlməyənlər də var.
3. Payız canlıların həyatına təsirsiz ötüşür.
4. Quşlar, heyvanlar aləmində payızın gəlişinə bir laqeydlik olur.
5. Payızın gəlişi ilə bütün canlılar yaşadıqları məkanı dəyişirlər.

2. Fikirlərdən biri səhvdir.

1. Bağçanı-bağı talayan payız təbiəti bütünlüklə öz ahənginə tabe edir.
2. Təbiətin aldığı payız mənzərəsi şairin qəlbinə bir soyuqluq gətirir.
3. Yaşıl libasını soyunan təbiətdə qəmgin bir ovqat duyulur.
4. Quşlar və heyvanlar öz yuvalarına, yaşayışlarına qayğılarını artırırlar.
5. Payızda bağ-bağça bəhrəsiz olur.

III
MÖHKƏMLƏNDİRMƏ • ZƏNGİNLƏŞDİRMƏ
1. Şeirdə işlənmiş bədii təsvir və ifadə vasitələrini müəyyənləşdirin.
2. Daha maraqlı hesab etdiklərinizi cümlələrdə işlədin. Cümlələrin şeirin
məzmunu ilə əlaqəli olmasına diqqət edin.
3. İşinizin nəticəsini müzakirə edin.
4. Çıxışlara münasibət bildirin.
IV
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Mövzulardan birini seçib yazılı qeydlər əsasında şifahi təqdimata hazırlaşın.

1. Şeir payız fəsli haqqındakı təsəvvürümü necə zənginləşdirdi.
2. Payız fəslini şeirdə təsvir olunanlardan fərqli necə təsəvvür edirəm.

2. Çıxışlara münasibət bildirin.
II
DƏRS
I
ARAŞDIRMA • TƏHLİL
1. Şeir hansı mövzuda yazılıb? Tövsiyələrə diqqət edin:
– şeirin ayrı-ayrı bəndlərində əks olunmuş təsvirləri yada salın;
– bu təsvirlərdə ifadə olunmuş fikirlərin arasındakı oxşarlığı xatırlayın;
– bütün təsvirlərin nəyə aid olduğunun üzərində düşünün.
●