LÜĞƏT
Çarhovuz – böyük hovuz
Çələng – gül və ya bitkilərdən dairə şəklində hörülmüş zinət, bəzək
Çillə – qışın böyük və kiçik çillədən ibarət ilk iki ayı
Çocuq – uşaq
Çömçəquyruq – suda-quruda yaşayan heyvanların quyruqlu sürfəsi
Çutqu – qadın yaylığı

#### D

Dadına çatmaq – köməyə gəlmək, haraya gəlmək, kömək etmək
Daldalanmaq – dalda bir yerə sığınmaq, çəkilmək, pənah aparmaq;
özünü bir şeyin təsirindən qorumaq üçün bir yerə çəkilmək: Ağacın
altında daldalanmaq
Dalmaq – burada: özünü unutmaq dərəcəsində bir şeylə dərindən
məşğul olmaq, bir şeyə başı qızışmaq
Daş-qaş – qiymətli daşlar, cavahirat
Day – biryaşar at balası, dayça
Dəlil – hər hansı bir şeyi sübut etmək üçün əsas; sübut
Dərya – dəniz
Dəyərləndirmək – bir adamın, şeyin və ya işin əhəmiyyətini,
keyfiyyətini, dəyərini düzgün başa düşüb təqdir etmək, ona qiymət
vermək; qiymətləndirmək
Diraz – uzun
Doqqaz – adətən, kənd yerlərində evin, həyətin, bağın və s.
hasarında bir-birinə keçirilən ağaclardan ibarət sadə qapı
Dürlü – cür, növ

#### E

Eşik – bayır, dışarı, çöl
Etina – artıq diqqət yetirmə, əhəmiyyət vermə, sayma
Eyham – ikimənalı, üstüörtülü söz və ya ifadə; işarə

#### Ə

Əbədi – daimi, həmişəlik
Əcibə – çox qəribə, çox təəccüblü, qeyri-adi, görünməmiş