TƏTBİQ • ÜMUMİLƏŞDİRMƏ
Rahil Məmməd
(1951)
Rahil Məmməd Azərbaycan poeziyasında öz dəst-xətti olan şairlərimizdəndir. Onun yaradıcılığında vətənə sevgi, yüksək insani dəyərlərin tərənnümü önəmli yer tutur. Təsadüfi deyildir ki, doğma təbiətimizin tərənnümünə həsr etdiyi şeirlərini həm uşaqlar, həm gənclər, həm də yaşlılar maraqla mütaliə edirlər.
Firuz Mustafa
İLİN QIZIL FƏSLİ
(ixtisarla)
Yadasalma • İlin fəsillərinə həsr edilmiş hansı şeirləri oxumusunuz? Onlardan nə xatırlada bilərsiniz?
I
I
OXU • ANLAMA

#### 1. Mətni oxuyun.

#### 2. İlkin təəssüratınızı bölüşün.

#### 3. Şeirin məzmununa aid ikidən az olmayaraq sual və onlara cavab hazırlayın. Ehtiyac duysanız, dərinləşdirilmiş oxu məqsədilə mətni nəzərdən keçirin.

●
Minib yel atını yaman tələsir
Qızılı donunu geyən bu payız.
Elə bil özünə macəra gəzir
Qapı-pəncərəni döyən bu payız.
Kor qoyur yamyaşıl cah-calalını,
Yenə də nəğməsiz qalır meşələr.
Görüncə özünün yetim halını
Dərin bir xəyala dalır meşələr.
Solur ağacların zümrüd köynəyi,
Sanki təbiətin başlayır yası.
Çəməndə saralan gülün, çiçəyin
Xəzələ qarışır ipək libası.
Uçur dəstə-dəstə köçəri quşlar,
Göylər qucaq açır köçən quşlara.
Qalan quşların da öz qayğısı var,
Həyat imtahandır yaranmışlara.