II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Qurd cəsarətli olduğu üçün ölümdən qorxmur.
2. Əsərdə qorxmazlıq, cəsarətli olmaq təriflənir.
3. Qurdun qoçaqlığı İlbizi heyrətləndirir.
4. Qurdun məhv olmasının səbəbini özündə axtarmaq doğrudur.
5. İlbiz paxıl olduğu üçün Qurdu təhlükədən xəbərdar etmir.

2. Fikirlərdən biri səhvdir.

1. Nəsihətamiz fikir ifadə olunub.
2. Gülüş doğuran məqamlar da var.
3. Qurd İlbizə üstdən aşağı baxır.
4. İlbiz çox ehtiyatlıdır.
5. İlbiz Qurddan çəkinib onun yanına getmir.

III
MÖHKƏMLƏNDİRMƏ • ZƏNGİNLƏŞDİRMƏ
1. Qurdun xarakterinə, yaxud davranışına uyğun bənzətmə işlətməklə bir cümlə yazın.
2. İlbizin xarakterinə, yaxud davranışına uyğun epitet işlətməklə bir cümlə yazın.
IV
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Mənasını yeni öyrəndiyiniz sözlərdən bir neçəsini cümlələrdə işlədin.
2. Mövzulardan birini seçib şifahi təqdimata hazırlaşın.
a) Təmsildə diqqətimi daha çox cəlb edən nə oldu.
b) Şeirdəki fikirlərə əsasən hansı nəticəyə gəldim.
3. İşlərinizin nəticəsini müzakirə edin.
4. Çıxışlara münasibət bildirin.
V
XATIRLATMA • DƏRİNLƏŞDİRMƏ
Siz çoxlu təmsil oxumusunuz. Onlarda quşların, heyvanların, cansız əşyaların iştirak etdiyini bilirsiniz. Bunu da bilirsiniz ki, həmin iştirakçılar insan kimi danışır, fikirlərini bölüşür, bir-biri ilə mübahisə edirlər. Təmsillərdə pis əməllər rədd edilir, yaxşı əməllər isə təriflənir. Oxucular belə əsərlərdə faydalı nəsihətlərlə və tövsiyələrlə tanış olurlar. Müəllif təsvir etdiklərindən çıxan nəticəni əsərin sonunda əks etdirir. Bununla da oxucuları düşünməyə, oxuduqlarından nəticə çıxarmağa dəvət edir. Bütün təmsillərdə hikmətli fikir, nəsihət və tövsiyələrə yer verilir.
Bu deyilənlərin “Qurd və İlbiz”, “Qaz və Durna” təmsillərində necə ifadə olunduğuna diqqət edin.
●