II
MÖHKƏMLƏNDİRMƏ • ZƏNGİNLƏŞDİRMƏ
1. Əfsanənin məzmununa aid ikidən az olmayaraq sual və onlara cavab hazırlayın.
2. Əfsanədən seçdiyiniz cümlələrdən birinə epitet, digərinə isə bənzətmə əlavə edin.
Cümlələri əvvəlki variantları ilə müqayisə edib məzmununda yaranmış fərqi izah etməyə çalışın. Cədvəldən istifadə edin.

Mətndən seçilmiş cümlələr | Cümlələr epitet və bənzətmə artırıldıqdan sonra

3. Mənasını yeni öyrəndiyiniz sözlərdən bir neçəsini cümlələrdə işlətməklə yığcam mətn yazın. Mətn bədii, yaxud məlumatlandırıcı ola bilər. Mövzunu özünüz seçin.
4. İcra etdiyiniz işlərin nəticələri ilə sinfi tanış edin. Yoldaşlarınızın cavablarına münasibət bildirin.
III
XATIRLATMA • DƏRİNLƏŞDİRMƏ

Əfsanə janrının xüsusiyyətləri barədə məlumatınız var. Möcüzəli hadisələrin əks olunduğu əfsanələrin müxtəlif mövzularda olduğunu da bilirsiniz. Əfsanələr daha çox təbiət hadisələri və varlıqları, keçmişdə baş verənlər, xalqın həyatı, məişəti, adət-ənənəsi və s. bağlı yaranır.

Əfsanə ilə nağılların həm oxşar, həm də fərqli cəhətləri var: hər ikisində sehrli qüvvələr, möcüzəli hallar olur. Əfsanələrdə də nağıllarda olduğu kimi, insanlar daşa, bulağa, qayaya çevrilirlər. Nağıllarda bu, sehrli qüvvələrin, əfsanələrdə isə söz, arzu, alqış, qarğış sayəsində baş verir. Əfsanələrdə adı çəkilən yer, qaya, çay, bulaq və s. maddi varlıq kimi mövcud olur, nağıllarda isə belə hala rast gəlinmir.

II
DƏRS
I
ÖYRƏNDİKLƏRİNİZİ YOXLAYIN
1. Fikirlərdən biri doğrudur.
A) Hadisələr yaxın keçmişdə baş verir.
B) Karvandakı insanların arasında münaqişə var idi.
C) Karvandakılar yurdlarından qaçqın düşmüş insanlardır.
D) Karvana basqın edənlərin məqsədi qarətdir.
E) Susuzluğa tab gətirməyən Ceyran özünə qəsd edir.
2. Fikirlərdən biri səhvdir.
A) Karvan əhlini təqib edənlər onların yurduna basqın etmiş işğalçılardır.
B) Karvan əhli dinc insanlardan ibarətdir.
C) Qardaşı Ceyranı ölümdən xilas etmək üçün hər fədakarlığa hazırdır.
D) Düşmənə nifrət edən Ceyran onların əlinə keçmək istəmir.
E) Düşmənlər əməllərindən peşman olurlar.
●