###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
***

Ağız deyəni qulaq eşitmirdi. Narazı insanların səsi bir-birinə qarışmış, böyük uğultuya çevrilmişdi. Sədrin maşını görünən kimi səs azaldı. O, camaata yaxınlaşanda tam sakitlikiydi. Bəstəboy, yaraşıqlı sədrin rəngi avazımışdı, yaxındakılar onun gözlərinin yaşardığını aydınca görürdülər. Sabir hiss elədi ki, sədr qırılmış ağaclara tərəfə baxmır, bəlkə də, baxa bilmir...

Adamlar iki yerə ayrılıb yol verəndə o, yaranmış boşluqla irəlilədi, hündür yerə çatanda dayanıb ətrafa boylandı, elə bil nəsə gözünün qabağını tutub görməyinə mane olurdu. Sədr dəsmalını çıxarıb gözlərinə çəkəndə ətraf aydınlaşdı. O yalnız bunu deyə bildi:

– Bu qəsdin qarşısını almaq mümkün olmadı...

Heyrətlənən ağıçı Pəri sonralar and-aman eləyirdi ki, uşaqlıqdan tanıdığı Ağakişiyevi ömrü boyu ağlayan görməyibmiş...

Həmin gün iş dayandırıldı, lakin ertəsi gün sarı buldozerlər ətrafı səs-küylə dolduraraq işləməyə başladı. Onlar irəlilədikcə yaşıllığı silib-süpürür, arxalarınca bomboz çöllük buraxırdı. Yüzdən yuxarı soldat isə əllərində avtomat üzü kəndə tərəf dayanaraq qımıldanmadan irəli baxırdı...

SÖZLƏR
TANIŞ-
DIRMI?

- meh
- örüş
- füsunkar
- möcüzə
- zümrüd
- qəliz
- eyham
- fəsad
- türmə
- ağıçı
- güdaza getmək
- buldozer
- qımıldanmaq

II
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Mövzulardan birini seçib şifahi təqdimata hazırlaşın.
a) Əsərdən yeni nə öyrəndim.
b) Təbiətə amansız münasibətin nəticəsi nə olur.
III
MÜZAKİRƏ

1. “İnsanlar meşəni xilas edə bilərdilər” mövzusunda debata hazırlaşın.
2. Lehinə, yaxud əleyhinə olmaqla dəlillərinizi hazırlayın.
3. Münsifləri mövqeyinizin həqiqiliyinə inandırmağa çalışın.
4. Fərqli fikirlərə hörmətlə yanaşın.

●