IV
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Əsərdən seçdiyiniz parçanı geniş nağıl etməyə hazırlaşın. Nümunəyə diqqət edin.
2. Cavablara münasibət bildirin.
Geniş nağıletməyə aid nümunə

Əsərdən seçilmiş parça | Geniş nağıletmə variantı
Bəli, padşah əmr elədi, almazı sındırdılar. Almaz sınan kimi içindən torpaq töküldü. Hamı utandı, başını aşağı saldı. Padşah fərəhləndi ki, belə bir qulu var. O, İlyasa şirin sözlər deyib məclisində oturtdu. Bəli, padşah əmr elədi ki, bundan sonra İlyas mənim özümlə çörək yeyəcək. Bu gündən İlyasnan padşah həmişə bir yerdə çörək yeyirdilər. | Padşahın əmri ilə almazı sındırdılar. Hamı maraq içində irəli boylandı. Doğrudan da, almazın içindən xeyli torpaq töküldü. Almazı bəyənənlər, İlyasa inanmayanlar utandıqlarından başlarını aşağı saldılar. Padşahın kefi kökəldi. O, İlyası xeyli tərifləyəndən sonra onu məclisində lap yuxarı başda oturtdu. Hökmdar belə bir qulunun olmasından çox fərəhləndi. Padşahın əmrinə əsasən həmin gündən İlyas onunla birlikdə çörək yeməyə başladı.

#### Növbəti dərsə qədər

Asudə vaxtınızda nağılın davamını oxuyun. Mühüm
mətləbləri müəyyənləşdirməyə çalışın.
II
DƏRS
I
OXU • ANLAMA
1. Mətni oxuyun.
2. Təəssüratınızı aşağıdakı sualları nəzərə almaqla bölüşün.

- Oxuduğunuz parçada diqqətinizi daha çox çəkən nə oldu? Nə üçün?
- Padşah haqqındakı təsəvvürünüzə yeni nə əlavə olundu?
- Şəhərin məşhur gözəl qızı barədə ilkin təsəvvürünüz necə oldu?
- İlyasla bağlı təsəvvürünüz zənginləşdimi?

3. İkinci sütundakı suallara cavab hazırlayın. Ehtiyac duysanız, dərinləşdirilmiş oxu məqsədilə nağıla nəzər salın.
●

Nağılın davamı

Vəzir istəyirdi qayıtsın, bir də gördü ki, aha, budu, bir qaraltı gəlir.
Öz-özünə dedi: ayə, bu kimdi eşiyə çıxıb. Səhər padşaha deyəcəyəm,
bunun başını bədənindən ayırsın. Tez ağacların dalına girdi ki, gizlənsin,
gördü padşah da burada mısıb.