II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Padşah və vəzir qızın birinci sualının cavabını bilirdilər.
2. Qızın məqsədi fikirlərini ağıllı, uzaqgörən insanla bölüşmək idi.
3. Vəzir ağıllı, uzaqgörən dövlət adamı idi.
4. Padşahın İlyası asdırmaq fikri yox idi.
5. Həm padşah, həm də vəzir paxıl idilər.

2. Fikirlərdən biri səhvdir.

1. Padşah bilirdi ki, qız İlyasın ölümünə razı olmayacaq.
2. Ana doğma qızının firavan yaşaması üçün əlindən gələni edir.
3. İlyas qonaq getdiyi qızın ağıllı, namuslu olmasını yüksək dəyərləndirir.
4. İlyasın yozumlarının doğru çıxması padşahı fərəhləndirir.
5. İlyas hadisələrin belə bitəcəyini bilmirdi.

III
MÜZAKİRƏ EDİN
I qrup:
Özünün qul kimi satılması təklifinə görə İlyasa haqq qazandırmaq olarmı?
II qrup:
Qızın İlyası ölümdən xilas etməsinə səbəb nə idi?
III qrup:
“Padşah İlyasa münasibətində həmişə səmimidir” fikrini doğru saymaq olarmı? Fikrinizi nümunələrlə əsaslandırın.
IV qrup:
Padşahın İlyasla rəftarını necə dəyərləndirirsiniz?
V qrup:
Əsərdə nağıl janrına aid hansı cəhətlər daha qabarıqdır? Nümunələr göstərin.
VI qrup:
Nağılda əfsanəyə oxşar cəhətlər varmı? Fikrinizi təsdiq edən nümunələr göstərin.
IV
MÖHKƏMLƏNDİRMƏ • ZƏNGİNLƏŞDİRMƏ
1. Nağıldakı bədii təsvir və ifadə vasitələrindən ikisini cümlələrdə işlədin. Cümlələrdə nağılla bağlı fikirlərinizi ifadə etməyə çalışın.
2. İşin nəticəsini müzakirə edin.
●