Qoyun-keçi sürüsü də suya yaxınlaşdı.

Balaca Balıq sürü su içib qurtarana qədər gözlədi. Sürü gedəndən sonra Kərtənkələni səsləyib:

– Kərtənkələcan, – dedi, – mən arxın qurtaracağını axtarmağa gedən Balaca Qara Balığam. Sən bilikli, zəkalı heyvansan. Buna görə də səndən bəzi şeylər soruşmaq istəyirəm.

– Xətrin nə istəyir, soruş.

– Yolda məni Nərə balıqla, Saqqa quşu ilə, Balıqudan quşla çox qorxudublar. Bunlar haqda bir şey bilirsənsə, mənə de!

Kərtənkələ dedi:

– Nərə balıqlar və balıqudanlar bu tərəflərdə tapılmazlar. Xüsusilə Nərə balıqlar. Çünki onlar dənizdə yaşayırlar. Amma Saqqa quşuna elə bu həndəvərdə də rast gəlmək olar. Nəbadə aldanıb onun kisəsinə girəsən.

– Kisə nədir? – Balaca Balıq onun sözünü kəsib soruşdu.

– Saqqa quşunun boğazının altında xeyli su tutan kisə var. Bəzən təcrübəsiz, xam balıqlar suda üzən quşun kisəsinə girib birbaşa qarnına gedirlər.

– Deməli, onun qarnına gedəndən sonra xilas olmaq üçün çarə yoxdur?

– Yoxdur. Kisəni parçalamaqdan başqa heç bir yol yoxdur. Sənə bir xəncər verərəm. Saqqa quşunun çənginə düşsən, dediyim kimi edərsən.

Kərtənkələ qayadakı yarığa sürünüb xəncərlə qayıtdı. Balaca Qara Balıq xəncəri alıb dedi:

- Balaca Balıq
  Kərtənkələdən nə
  barədə soruşdu? Bu
  məlumat ona nə üçün
  lazım idi?
- Kərtənkələnin Saqqa
  quşu barədə dedikləri
  sizdə maraq
  oyatdımı? Nə üçün?
- Sizcə, Kərtənkələ ilə
  tanışlıqdan Balaca
  Balığın əldə etdiyi ən
  dəyərli nə oldu?
- Kərtənkələnin Balaca
  Balığa qədər də çoxlu
  balığın buradan
  keçib-getməsi barədə
  verdiyi xəbər sizin
  üçün gözlənilməz
  oldumu?
- Yol getmək, səfər
  Balaca Balığa nə
  qazandırır?

– Kərtənkələ, sən çox mehribansan, bilmirəm sənə necə təşəkkür edim?

– Canım, təşəkkür nəyə lazımdır, mənim belə xəncərim çoxdur, sənin kimi ağıllı balıqlara bağışlayıram.

– Məgər məndən qabaq da buradan keçən olub?

– Çoxları keçib. İndi onlar özləri üçün böyük dəstə düzəldiblər…

Kərtənkələ bunları deyib qulağını daşdakı yarığa dayadı:

– Di sağ ol, – dedi, – balalarım yuxudan ayıldığı üçün getməliyəm.

Kərtənkələ yarığa girdi. Balaca Balıq çarəsiz qalıb yola düşdü. Hey öz-özünə suallar verirdi: “Doğrudanmı, arx dənizə tökülür? Saqqa quşunun gücü gərək elə mənə çatsın? Balıqudan quşun bizimlə nə düşmənçiliyi var?”