###### bölmə 2

UŞAQ DÜŞÜNCƏSİ, UŞAQ DÜNYASI
Naibə Yusif
(1958)
Naibə Yusifin əsərlərində təsvir obyektinin dərinliyinə enmək cəhdinin uğurla nəticələndiyini sezmək çətin deyildir. Bu onun həm nəsrində, həm də poeziyasında aydın müşahidə edilir. Elə buna görə də yaratdığı obrazlar oxucuda zərif duyğuların, dərin təəssüratın yaranmasına səbəb olur.
Sabir Rüstəmxanlı
DƏRS
(ixtisarla)
Yadasalma • Uşaq qəhrəmanlarının münaqişədə olduğu hansı əsərlər yadınızdadır?
I
DƏRS
I
OXU • ANLAMA

#### 1. Mətni oxuyun.

#### 2. Təəssüratınızı bölüşərkən aşağıdakı sualları nəzərə alın.

- Hekayə sizə maraqlı gəldimi? Nə üçün?
- Diqqətinizi daha çox çəkən obraz hansı oldu? Nəyə görə?
- Əsərin sizdə yaratdığı ovqatı izah edə bilərsinizmi?

#### 3. İkinci sütundakı suallara cavab hazırlayın. Dərinləşdirilmiş oxu məqsədilə mətni yenidən mütaliə edin.

●

Qış təzəcə girmişdi. Böyük çillə at oynadır, elə bil ki ətrafda nə varsa, dondurmağa çalışırdı. Bir yerdə qərar tutmayan boz sərçələrin bəzisi arabir sırsıra bağlamış budaqlarda civildəşir, qalanları isə yem tapmaq üçün hoppana-hoppana qarı dimdikləyirdi...

İlk qar dənəcikləri havada uçuşandan uşaqlar sanki əsrarəngiz bir aləmə düşmüşdülər; onlar hava lap qaranlıqlaşana qədər evlərə yığışmadılar, məhəllələrdə, parklarda qartopu oynamaqdan, küçə fənərlərinin sarımtıl işığında göydən enən ulduz yağışını seyr eləməkdən doymadılar...

- Sizcə, təsvir olunanlar
  harada baş verib?
- Soyuq, qarlı qış
  gününü uşaqlar necə
  qarşılayırlar?
  Nümunələrlə izah
  edin.