Layihələr
II YARIMİL
Yunus Əmrə
MƏNALI SÖZ...
(ixtisarla)
Dediyin sözləri bişir,
Mənasız sözləri şaşır.
Sözünü ağılla düşür,
Damağı çağ edər bir söz.
Gəl, ey könlüm şəhriyarı,
Sözümüzü dinlə barı,
Yüz min gövhəri, dinarı
Qara torpaq edər bir söz.
İnsan bilər söz dəmini,
Söyləməz sözün kəmini.
Bu dünya cəhənnəmini
Səkkiz uçmaq edər bir söz.
Yeri sən öz yolun ilə,
Qafil olma bilün ilə,
Anla ki, öz dilin ilə
Dərdini dağ edər bir söz.
Yunus, seçmə söz yatından,
Söylə sözü qayətindən,
Keçmə, keçmə şeyx qatından,
Səni iraq edər bir söz.