###### bölmə 2

UŞAQ DÜŞÜNCƏSİ, UŞAQ DÜNYASI

... Bir neçə saat keçdi. Müştərilər dağıldılar, meyxana bağlandı. Tenardye qonağa yanaşdı, astadan dilləndi:

– İstirahət etmək istəmirsinizmi, cənab?

– Hə, doğru deyirsiniz, – deyə yolçu cavab verdi.

Tenardye gülümsəyərək:

– Buyurun, cənabınızı ötürüm, – dedi.

...Ertəsi gün səhər tezdən günün çıxmasına azı bir-iki saat qalmış qonaq salona girdi.

Meyxanaçı qadın:

– Nə tez oyanmısınız? – dedi. – Yoxsa artıq yola düşürsünüz?

Yolçu fikirli və dalğın idi...

SÖZLƏR
TANIŞ-
DIRMI?

- zavallı
- boğça
- büt

II
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Mövzulardan birini seçib şifahi təqdimata hazırlaşın.
Mənasını yeni öyrəndiyiniz sözlərdən istifadə edin.
a) Kozettanın taleyi haqqında nə düşünürəm.
b) Tenardyelər ailəsi haqqında düşündüklərim.
2. Seçdiyiniz parçanı yaradıcı nağıl etməyə hazırlaşın.
a) Əlavələrinizin məzmuna uyğun olmasına diqqət edin.
b) Çıxışlara münasibət bildirin.
III
DƏRS
I
ARAŞDIRMA • TƏHLİL
1. Əsərin mövzusunu müəyyənləşdirməyə çalışın. Aşağıdakı tövsiyələri nəzərə alın:

1. təsvirlərdə daha çox nəyə diqqət yetirildiyini yada salın;
2. obrazların danışığına – nitqinə diqqət edin, niyyətlərini müəyyənləşdirməyə çalışın;
3. hadisələrin daha çox hansı obrazla əlaqələndiyini xatırlayın.

2. Yolçu qadını – Kozettanın anasını necə səciyyələndirərsiniz?
   Aşağıdakı tövsiyələrə diqqət edin:

1. övladına münasibəti;
2. Tenardye xanımla söhbəti.

3. Kozettanın taleyi, “kiçik dünyası” sizdə hansı düşüncələr yaratdı?
   Aşağıdakı tövsiyələri nəzərə almaqla fikrinizi əsaslandırın:

1. müxtəlif vəziyyətlərdə keçirdiyi hiss, həyəcan və düşüncələri;
2. fərqli vəziyyətlərdə nitqi və davranışı;
3. müxtəlif məqamlarda qərar və əməlləri;
4. Tenardye xanıma münasibəti.